Astroloji proqnoz - 1 fevral\n1 Fevral 2018 00:03\n2 870 Baxış\nQoç - yaxın ətrafınızdakı insanların maraqlarını nəzərə alın, onlara işlərində yardım edin. Ailə üzvlərinin tələblərini yerinə yetirməsəniz, münaqişə situasiyası yarana bilər. Passiv olsanız, fəaliyyətinizin yaxşı sonuclanma ehtimalı azalacaq.\nGünün ikinci yarısında maraqlandığınız, sevdiyiniz işlə məşğul ola bilərsiniz. Sevdiyiniz insanın qayğınza ehtiyacı var.\nAxşam saatlarına yaxın məşq etmək, idmanla məşğul olmaq mümkündür.\nBuğa - yaradıcılıq üçün yaxşı gündür. Problemlərin həllini başqalarına həvalə etməyin. Yardım istəyənə mütləq kömək edin. Laqeyd, donuq insan olmayın.\nQarşınıza qoyduğunuz məqsədə çatmaq üçün planlarda dəyişikliklər etmək olar. İstirahət və əyləncə fikirlərini təxirə salın. İndi ciddi şəkildə çalışmaq zamanıdır.\nGünün ikinci yarısında yaşlı qohumlardan biri ilə münaqişəli situasiya yarana bilər. Amma durumu heç bir problem yaranmadan çözə bilərsiniz. Ailə qayğıları sizin bilavasitə, təxirəsalınmaz müdaxilənizi tələb edir.\nAdət etdiyiniz, ənənəvi məqamları asanlıqla çözmək olar.\nƏkizlər - yalnız öz mənafeyinizi yox, başqalarının da maraqlarını düşünün. Yaxşı münasibətləri qorumaq üçün bəzi məqamları qurban verməyi bacarın.\nSəhhətinizə fikir verin. Zərərli vərdişlərdən qurtulmaq üçün əlverişli zamandır.\nGünün ikinci yarısında ailə büdcəsinə bir də nəzər salın. Yaxın gələcəklə bağlı planlarınızı dəyər verdiyiniz insanlarla müzakirə edin.\nAxşam saatlarına yaxın yaradıcılıq potensialınızı artırın. Ötənlərdəki pis olayı xatırlayıb bədbinliyə qapılmayın.\nXərçəng - günün ilk yarısında işlərə necə başlasanız, sonrakı proses həmin məcrada davam edəcək. Hansısa işlər alınmazsa, bədbinliyə qapılmayın. Neqativ fikirlər sizə rahatlıq verməyəcək. Qarşınıza çıxan maneələrlə sədləri dəf edə bilərsiniz.\nGünün ikinci yarısında ailə üzvlərinizin durumunu yaxşılaşdırmağa çalışın. Daha uğurlu, alicənab insan təsiri bağışlamağa can atmayın.\nŞir - yaxınlarınızın və şəriklərinizin maraqlarını qulaqardına vuraraq eqoizmə qapılmayın. Tələbatların nəzərə alınması işlərinizdə yeni təkanlara rəvac verə bilər. Davranışınıza fikir verin. Sizə yaxşı məsləhət verən insanı dinləyin.\nHamıdan ağıllı, hamıdan yaxşı olduğunuzu düşünməyin.\nGünün ikinci yarısında tərəfdaşlarla və şəriklərlə ünsiyyətdə diqqətli olun. Münasibətləri korlalamaq üçün güzəştlərə meylli olun. Axşam saatlarına yaxın passiv olmayın. Enerjili işləyin, qarşınıza qoyduğunuz məqsədlərə çatmağa can atın.\nQız - praktik və qənaətli olun. Alış-verişdə çox pul xərcləməyn. Maliyyə vəsaitinizin qədrini bilin. Yaxınlarınızın məsləhətlərini qulaqardına vurmayın.\nAilə büdcəsini ağır zərbələrə tuş etməyin.\nGünün ikinci yarısında yaxınlarınızla münasibətlərinizdə ciddi problemlər yarana bilər. Təmasları normallaşdırmaq və harmonik etmək üçün ailə üzvlərinin maraqlarını nəzərə alın.\nGərəkli addımları atın.\nTərəzi - adi günlərdən fərqli olaraq daha effektiv davranış tələb edən gündür. Müəyyən şərtlərə uyğunlaşmağınız tələb olunur. Yaşam prioritetlərini dəqiqləşdirin. Fikirlərinizə həddən artıq önəm verməyin, situasiynı dürüst qiymətləndirin. Bir qədər istirahət edin.\nGünün ikinci yarısında yaşam arealınızı yaxşılaşdırın. Fəaliyyət göstərdiyiniz sahəni yeniləmək, təmizləmək olar.\nYaxınlarınızla münasibətlərinizi elə qurun ki, anlaşılmazlıq və münaqişələr yaranmasın.\nƏqrəb - yaxın ətrafınızdakı insanların qeyri-adekvat davranışı ilə qarşılaşa bilərsiniz. Təmkinli, səbrli olun. İntuisiyanıza güvənin. Baş verənləri sürətlə analiz etməyə çalışın. Ehtiyatsız addımlar atmayın.\nGünün ikinci yarısında sizə bilavasitə dəxli olmayan problemlərin həllinə xeyli vaxt ayırmaq məcburiyyətində qalacaqsınız. Həmin problemlərin sizə bilavasitə dəxli olmasa da, düşünülmüş qərarlar verir.\nGünün ikinci yarısında çoxdan arzuladığınız işlərdən birini reallaşdıra bilərsiniz. Alış-verişdə ifrat simiclik etməyin. Ailə büdcəsinə zərbə də vurmayın.\nAxşam saatlarını sevdiyiniz insanlarla rahat ortamda keçirin.\nOxatan - yaxın ətrafınızdakı insanlarla münasibətinizə diqqət yetirin. Başqalarının mövqelərini anlamağa çalışın, səbəbsiz münaqişə yaratmayın.\nYeni dostlar tapa bilərsiniz. Önəmini və mənasını itirmiş əlaqələri dayandırmağın zamanıdır.\nGünün ikinci yarısında dəvət aldığınız tədbirə qatılın. Müxtəlif aksessuarlar, paltar almaq olar.\nYaxınlarınız ailə qayğıları və məişət problemlərinin tam əksəriyyətinin həllini sizə "həvalə" edəcəklər. Axşam saatlarına yaxın istirahət etmək əvəzinə başqalarının problemlərinin həlli ilə məşğul olmalısınız.\nYorğunluq hiss edəcəksiniz.\nOğlaq - gərəkli insanlarla normal, bir qədər emosional təmaslar qurun. İmkanlarınızı artırın, əlaqələri keyfiyyətcə yeni səviyyəyə yüksəldin. Yaxın ətrafınızdakı insanların niyyət və istəklərini qulaqardına vurmayın.\nDolça - situasiyaya təsir etmək çətinləşir. Mövqeyinizi nəyin bahasına olursa-olsun müdafiə etmək cəhdlərinizi dayandırın. İmkanları əldən verməmək üçün səbatlı plana malik olmalısınız.\nBalıqlar - yaxın ətrafınızdakı insanların hisslərini anlamağa çalışın. Bilavasitə sizlə bağlı olmayan problemlərə görə narahat olmayın. Aktivliyi azaltmayın. Hərdəmxəyallıq etməyin. Fikriniz ikinci dərəcəli məsələlərə dağılmasın.\nGünün ikinci yarısını sakit keçirin, emosiyalara qapılmayın. Yaxınlarınızla münasibətlərdə həssas, qayğıkeş olun. Yardım istəyənlərə kömək edin. Yeni tanışlıqlar və tərəfdaşlıqlar üçün əlverişli zamandır.\n28 İyul 16:57


Oxu.az - Millət vəkili: Məhkəmə-hüquq sistemində aparılan islahatlar intensivliyi ilə seçilir\nMəhkəmə sistemində aparılan islahatlar bu sahədə şəffaflığın artırılmasına və insanların hüquq sisteminə inamının möhkəmlənməsinə xidmət edəcək.\nBunu Oxu.Az-a açıqlamasında Milli Məclisin deputatı Aydın Hüseynov son islahatlara toxunarkən deyib.\nDeputatın sözlərinə görə, islahatlar məhkəmə-hüquq sistemində tam ədalətli, keyfiyyətli mühakimələrin aparılmasına, eləcə də çevikliyin təmin olunmasında ciddi irəliləyişlərə səbəb olacaq:\n“Məhkəmə-hüquq sistemində aparılan islahatlar özünün intensivliyi ilə seçilir. Bu ilin aprelində cənab Prezident Azərbaycanda məhkəmə-hüquq sistemində islahatların dərinləşdirilməsi haqqında ayrıca fərman imzaladı. Həmçinin cəzaların humanistləşdirilməsi istiqamətində addımlar atılır, bu da kifayət qədər müsbət nəticələr verir”.\nA.Hüseynov “Elektron məhkəmə” sisteminin tətbiqinin əhəmiyyətindən də danışıb:\n“Məhkəmə qərarlarının bir hissəsinin internet resurslarında yerləşdirilməsi, vəkillər və onların fəaliyyəti ilə bağlı bir sıra məqamlara aydınlıq gətirilməsi, yeniliklərin tətbiqi ölkədə məhkəmə sisteminin xeyli təkmilləşməsinə yardım edəcək. Etiraf edək ki, bu gün məhkəmə-hüquq sistemində bir sıra problemlər var. Təbii ki, bu da bəzən insanların məhkəmə sisteminə olan inamının sarsılmasına gətirib çıxarır. Lakin qeyd edilən məqamlarda şəffaflığın yaradılması məhkəmə sisteminə inamın bərpa olunmasına xidmət edəcək”.\nDeputat islahatlar nəticəsində yeni tipli məhkəmələrin yaradılacağına da diqqət çəkib:\n“Bildiyimiz kimi, ölkədə aparılan iqtisadi islahatlar fonunda ayrıca kommersiya məhkəmələrinin yaradılması gözlənilir. Ümumiyyətlə, məhkəmə sahəsində mübahisəli məsələlərin keyfiyyətlə və ədalətli həll edilməsi bütövlükdə iqtisadiyyatın inkişafı üçün mühüm şərtlərdən biridir”.


Estoniyada təhsil — Vikipediya\nEstoniyada təhsil — Şimali Avropanın Baltik regionunda yerləşən Estoniya Respublikasında mövcud olan çoxşaxəli təhsil sistemi.\n2.2 Əsas təhsil\n2.3 Orta təhsil\n2.4 Texniki peşə təhsili\n2.5 Ali təhsil\n2.6 Əlavə təhsil\n2.7 Xüsusi təhsil\n3 Elmi tədqiqatlar\nEstoniya tarixinə nəzər saldıqda burada təhsillə bağlı bir sıra mühüm hadisələrə rast gəlmək olar.\nÖlkənin ən qədim ali təhsil ocağı olan Tartu Universiteti\nölkənin ən qədim ali təhsil ocağı olan Tartu Universiteti 1632-ci ildə İsveç kralı Qustav II Adolf tərəfindən yaradılmışdır.\nMüasir təhsil sistemi[redaktə | əsas redaktə]\nYürgen Liqi, Estoniyanın təhsil və tədqiqat naziri (9 aprel 2015-ci ildən)\nEstoniyada təhsil sistemi eston xalqının, o cümlədən bu ölkədəki etnik azlıqların qorunması və inkişafı məqsədlərinə xidmət edir. Ölkə təhsili humanizm, demokratiklik və qanunun aliliyi prinsiplərinə əsaslanır. 1992-ci ildə qəbul edilmiş Təhsil aktına görə təhsil savadlı və müasir dünyagörüşlü vətəndaş yetişdirməyə, qanunun aliliyinə hörmətlə yanaşan şəxsiyyət formalaşdırmağa xidmət etməli, həmçinin fasiləsiz təlim üçün imkan yaratmalıdır.\nTəhsil sisteminə rəhbərlik Estoniya Respublikasının Təhsil və Tədqiqat Nazirliyi tərəfindən həyata keçirilir. Nazirliyin səlahiyyət sahələrinə bunlar daxildir:\ntəhsilin, elmi tədqiqat işlərinin planlaşdırılması;\ndövlətin gənclər və dil siyasətinin həyata keçirilməsi;\nməktəbəqədər təhsilin, ümumi orta təhsilin, texniki peşə təhsilinin, ali təhsilin, əlavə təhsilin təşkili məsələləri.\nÖlkənin təhsil sistemi aşağıdakı səviyyələrindən ibarətdir:\nəsas təhsil (təhsilin ilk pilləsi);\norta təhsil (təhsilin ikinci piləsi);\nali təhsil (təhsilin üçüncü pilləsi).\nEstoniyada uşaqlar 7 yaşdan başlayaraq icbari təhsilə cəlb olunur. İcbari təhsil isə uşaqlar əsas təhsil pilləsini tamamlayana və ya 17 yaşı tamam olana qədər davam edir.\nÖlkə üzrə 2008-2009-cu tədris ilində ümumi təhsil məktəblərində oxuyan şagirdlərin sayı təxminən 148000 nəfər təşkil edib. Onların 12426 nəfəri birinci sinif şagirdi olublar.\nEstoniyada 4 növ məktəbəqədər təhsil müəssisəsi fəaliyyət göstərir. Bu sıraya uşaqlar üçün nəzərdə tutulan gündüz bağçaları, 1-7 yaşlı uşaqlar üçün bağçalar, xüsusi qayğıya ehtiycı olan uşaqlar üçün nəzərdə tutulan bağçalar və ibtidai məktəb tipli bağçalar daxildir.\nMəktəbəqədər təhsil müəssisələrinin əksəriyyəti regionlarda fəaliyyət göstərən uşaqlar üçün nəzərdə tutulan gündüz bağçalarından ibarətdir. Şəhərlərdəki məktəbəqədər təhsil müəssisələrinə müraciət edənlərin sayı çox olduğuna görə həmin bağçalarda qrupların sayı 12-dən az olmur. Bununla yanaşı, yeni tipli məktəbəqədər təhsil müəssisələrində qrupların maksimum sayı 6-nı keçmir.\nYerli hökumətlər nəzarət etdikləri ərazi dairəsində yaşayan bütün uşaqların məktəbəqədər təhsil müəssisələrinə cəlb olunmasına imkan yaratmalıdırlar. Bələdiyyələr və ya şəhər hökumətləri fiziki, nitq, görmə və əqli qüsuru olan, eləcə də xüsusi qayğıya ehtiyacı olan digər uşaqların yaşadıqları ərazidəki məktəbəqədər təhsil müəssisələrindəki adaptasiya qruplarında tərbiyə olunmasını təmin edirlər. Məktəbəqədər təhsil müəssisələrində adaptasiya qrupunun yaradılması mümkün olmadığı hallarda bələdiyyələr və şəhər hökumətləri xüsusi qruplar yaradır və ya xüsusi bağçalar təsis edirlər. Uşaqlar adaptasiya və ya xüsusi qruplara valideynin yazılı müraciəti, eləcə də məşvərət komitəsinin qərarı əsasında qəbul edilirlər.\nƏsas təhsil[redaktə | əsas redaktə]\nBirinci mərhələ - I-III siniflər;\nİkinci mərhələ -IV-VI siniflər;\nÜçüncü mərhələ -VII-IX siniflər.\nƏsas təhsil üç milli kurikulum əsasında təşkil olunur. Şagirdlərin həftəlik dərs yükü sinfin səviyyəsindən asılı olaraq dəyişir:\nI sinifdə 20 dərs;\nII sinifdə 23 dərs;\nIII-IV siniflərdə 25 dərs;\nV sinifdə 28 dərs;\nVI-VII siniflərdə 30 dərs;\nVIII sinifdə 32 dərs;\nIX sinifdə 34 dərs.\nƏsas təhsil pilləsində icbari olaraq bu fənlər tədris edilir:\neston dili və ədəbiyyatı;\niki xarici dil;\nTədris rus və digər əcnəbi dillərdə təşkil olunan məktəblərdə eston dilinin ayrıca fənn kimi keçirilməsi icbaridir. Həmçinin ana dili eston dili olmayan şagirdlərin oxuduğu məktəblərdə eston dili ikinci xarici dil kimi tədris olunur.\nTallində 21 nömrəli orta məktəb\nOrta təhsil müddəti 3 il olmaqla X-XII sinifləri əhatə edir. Orta təhsil milli kurikuluma uyğun olaraq həyata keçirilir. Hər bir məktəb milli kurikuluma əsasən öz kurikulumunu hazırlayır. Orta təhsil pilləsində bir tədris ili 35 həftə, bir tədris həftəsi isə ən azı 32 dərs saatından ibarətdir.\n2008-2009-cu tədris ilində Estoniyanın orta məktəblərində təhsil alan şagirdlərin sayı 31265 nəfər olub. 2011-2012-ci tədris ilindən başlayaraq Estoniyada rus dilində tədris aparılan bütün orta təhsil müəssisələrində tədris eston dilində təşkil olunur.\nPeşə təhsili müəssisələrində peşə təhsili (0,5-3 il);\nKolleclər və ya universitetlərdə ali peşə təhsili (3-4,5 il);\nUniversitet və ya digər ali təhsil müəssisələrində bakalavriatura təhsili (3 il), magistratura təhsili (2 il) və ya doktorantura təhsili (3-4 il).\n2008-2009-cu tədris ilində Estoniyada 45 peşə təhsili müəssisəsi fəaliyyət göstərmişdir ki, onların da 31-i dövlət, 3-ü bələdiyyə və 11 özəl əsaslı peşə təhsili müəssisələri idi. Həmin təhsil müəssisələrində oxuyan 27239 şagirdin 11456 nəfəri dövlət sifarişli ixtisasları seçmişdir.\nƏsas məqalə: Estoniyada ali təhsil\nEstoniyada orta təhsil pilləsini uğurla başa vuran bütün şagirdlər ali təhsil pilləsində oxumaq hüququ qazanır. Ali təhsil proqramları universitetlərdə və ali peşə təhsili müəssisələrində tədris edilir.\nTələbələr həm dövlət sifarişli, həm də ödənişli ixtisaslara qəbul ola bilərlər.\nAli peşə təhsili proqramı üzrə tədrisin müddəti 3-4,5 il, bakalavr proqramı üzrə isə 3-4 ildir.\nMagistratura təhsili üzrə tədrisin müddəti 1 və ya 2 ildir. Bakalavriatura və magistratura səviyyəsində təhsilin müddəti ümumilikdə 5 ildir.\nTibb ixtisası üzrə təhsilin müddəti 6 ildir.\nStomatologiya, əczaçılıq, tikinti mühəndisliyi və müəllimlik ixtisası üzrə təhsil müddəti isə 5 ildir.\nTəhsilin ən yüksək səviyyəsi olan fəlsəfə doktoru proqramı üzrə təhsil müddəti 3-4 il davam edir.\nƏlavə təhsil[redaktə | əsas redaktə]\nfiziki, nitq, görmə və əqli qüsurlu uşaqlar üçün siniflər;\ndigər təlim çətinlikləri olan uşaqlar üçün motivasiya sinifləri;\nyüngül təlim çətinlikləri olan uşaqlar üçün siniflər;\norta səviyyəli təlim çətinlikləri olan uşaqlar üçün siniflər;\nciddi təlim çətinlikləri olan uşaqlar üçün siniflər.\ndavranış problemləri olan uşaqlar üçün siniflər;\nsosial problemləri olan uşaqlar üçün internat tipli məktəblər.\nTələbələr elmi-tədqiqat zamanı\nEstoniyada elmi-tədqiqat sahəsinin müasir tələblər səviyyəsində inkişafına xüsusi diqqət yetirilir. Hökumət elmi tədqiqat və inkişaf planını hazırlayır, parlamentə təqdim edir, müvafiq proqramları təsdiq edir, nazirliklərarası əlaqələndirməni tənzimləyir.\nTədqiqat və İnkişaf Şurası elmi tədqiqat və inkişaf məsələləri ilə bağlı hökumətə tövsiyələr verir. Təhsil və Tədqiqat Nazirliyi isə milli tədqiqat strategiyasını həyata keçirir, elmi-tədqiqat və inkişaf müəssisələrini maliyyələşdirir, onların fəaliyyətini dəyərləndirir, beynəlxalq əməkdaşlığın genişləndirilməsini təmin edir.\nÖlkənin elmi-tədqiqat və inkişaf siyasətinin əsas məqsədləri "Bilikyönümlü Estoniya 2007-2015" adlı tədqiqat, inkişaf və innovasiya strategiyasında dolğun şəkildə əks olunub. Strategiyada üç əsas məqsəd bəyan edilib:\nKeyfiyyətin rəqabət əsasında yüksəldilməsi, elmi-tədqiqat və inkişaf fəaliyyətinin məhsuldarlığının artırılması;\nQlobal iqtisadiyyata töhfə verən innovativ biznes fəaliyyətinin yaradılması;\nUzunmüddətli davamlı inkişafı təmin edəcək innovativ cəmiyyətin formalaşdırılması.\nEstoniyada 18 elmi-tədqiqat müəssisəsi fəaliyyət göstərir ki, onların da 6-sı dövlət universitetlərinin nəzdindədir. Ən böyük elmi-tədqiqat müəssisələri Tartu Universiteti, Tallin Texniki Universiteti və Tallin Universitetinin nəzdində fəaliyyət göstərir. Universitetlərdən kənarda fəaliyyət göstərən ən böyük dövlət elmi-tədqiqat müəssisələri Estoniya Biomərkəzi, Tartu Rəsədxanası, Estoniya Ədəbiyyat Muzeyi hesab edilir. Müstəqil fəaliyyət göstərən tədqiqat müəssisəsinə isə Milli Kimya və Biofizika İnstitutunu aid etmək olar.\nEstoniyada ümumi dövlət xərclərinin 14-15 faizi təhsilə sərf olunur. Ümumi təhsil sisteminə ayrılmış xərclər ümumilikdə təhsil sisteminə yönəldilən vəsaitin yarıdan çox hissəsinə bərabərdir. Ümumi təhsil xərclərinin 11 faizi peşə təhsilinə, 21 faizi isə ali təhsilə yönəldilir. Dövlət təhsil xərclərinin 15 faizi isə məktəbəqədər təhsil və digər təhsil xidmətləri, layihələr üçün nəzərdə tutulur.\nAli təhsilə ayrılmış xərclərə nəinki dövlət sifarişi üzrə təhsil xərcləri, həmçinin investisiya, təqaüdlər və digər xərclər daxildir.\nEstoniyada son illər ərzində müəllimlərin minimum əməkhaqlarının artırılaraq orta əməkhaqqı səviyyəsinə çatdırılması təhsilin yüksək inkişaf ahəngi ilə irəliləməsinə zəmin yaradıb. Məsələn, 2012-ci il ərzində Estoniyada br neçə dəfə əməkhaqqının artması tələbi ilə təhsil işçilərinin tətili keçirilib. Həmkarlar ittifaqının nümayəndələri və Estoniya Təhsil Nazirliyinin rəsmiləri arasında aparılan danışıqlardan sonra qurum rəhbərliyi müəllimlərin maaşlarının artması ilə bağlı qərar qəbul edib. Nəticədə 2013-cü ilin əvvəlindən Estoniyada təhsil işçilərinin maaşları 715 avroyadək artırılıb. Lakin həmin artımın stajlı müəllimlərə heç bir aidiyyəti yox idi və yalnız fəaliyyətə təzə başlayan müəllimlərə aid edilib.\nİdarə olunması[redaktə | əsas redaktə]\nEstoniyada təhsillə bağlı qanunlar və strategiyalar ölkə parlamenti tərəfindən qəbul edilir. Parlament, həmçinin təhsil haqqının həcmini müəyyən edir. Təhsil və Tədqiqat Nazirliyi bütövlükdə təhsil siyasəti və strategiyasının həyata keçirilməsini əlaqələndirir. 15 dairə hökumətinin tabeliyindəki təhsil idarələri yerli təhsilin idarə olunmasına cavabdehlik daşıyır. Yerli təhsil idarələri dairə üzrə təhsilin inkişaf planını hazırlayır, məktəbəqədər və ümumi təhsil məktəblərinin fəaliyyətinə nəzarət edir, eləcə də bələdiyyələrə təhsil məsələləri ilə bağlı tövsiyələr verir.\nEston şagirdlər məktəblilərin beynəlxalq fənn olimpiadasında, Nigeriya, 2010-cu il.\nÖlkə təhsil, elm və texnologiya sahəsində uzunmüddətli beynəlxalq əməkdaşlıq ənənələrinə malikdir. Estoniya elm və texnologiya sahəsində 40-dan artıq ölkə ilə əməkdaşlığa dair çərçivə müqaviləsi imzalamışdır ki, bu sıraya ABŞ, Çin, Hindistan, Meksika, Ukrayna və digər ölkələr daxildir.\nEstoniya Avropa İttifaqının dəstəklədiyi bir çox proqramlar çərçivəsində müxtəlif ölkələr ilə əməkdaşlıq edir.\nBəşarət Məmmədov, Ramil Hüseynov, Dünya təhsili: Estoniyanın təhsil sistemi (Yazının hazırlanmasında Estoniyanın Təhsil və Tədqiqat Nazirliyinin rəsmi materiallarından istifadə olunub.), "Azərbaycan müəllimi" qəzeti, 02.11.2012, № 43. (azərb.)\nSevinc Qarayeva. Elmin və təhsilin inkişafında Estoniya təcrübəsi. "525-ci qəzet", 13.04.2013 səh. 14-15. anl.az (azərb.)\n↑ "New Estonian government assumes office". ERR. 9 April 2015. İstifadə tarixi: 9 April 2015.\n↑ 1 2 3 Estoniya...Müəllimlərin maaşı 715 avroyadək artırıldı. ulfet-az.com, 11.01.13 (azərb.)\nVikianbarda Estoniyada təhsil ilə əlaqəli mediafayllar var.\nEstoniyada təhsil. telebe.az (azərb.)\nMənbə — "https://az.wikipedia.org/w/index.php?title=Estoniyada_təhsil&oldid=4740245"\nBu səhifə sonuncu dəfə 18 may 2019 tarixində, saat 16:51-də redaktə edilib.


Xəbər verdiyimiz kimi, iyulun 7-də Tatarıstan Respublikasının (Rusiya Federasiyası) “Kazan Kremli” Muzey-Qoruğunda Azərbaycan Milli Xalça Muzeyinin “Xalça sənəti – mənaların təkamülü” adlı sərgisi açılıb.\nSərginin ilk günündə Azərbaycan Milli Xalça Muzeyinin direktoru, Əməkdar mədəniyyət işçisi Şirin Məlikovanın mühazirəsi və kurator ekskursiyası təşkil olunub. Direktor ilk öncə dünyada ilk xalça muzeyinin ölkəmizdə, Bakıda yaranması, muzeyin fəaliyyət istiqamətləri, kolleksiyaları haqqında məlumat verib.\nO, sərginin konsepsiyası, eksponatların seçim prinsipləri barədə fikirlərini bölüşüb, nümayiş olunan XIX əsrin sonu – XX əsrin əvvəllərində toxunmuş ecazkar klassik xalça nümunələrinin tarixi, ornamentlərin semantikası, rəng tərtibatı və texniki xüsusiyyətlərindən danışıb. Azərbaycan xalçaçılıq sənətinin davamlı olaraq qədim ənənələri itirmədən inkişaf etdirildiyi, həmçinin yeni yanaşmalarla zənginləşdirildiyi vurğulanıb.\nŞirin Məlikova müasir rəssamlardan Çingiz Babayevin də məhz qədim sənətkarlığı yeni yollarla inkişaf etdirən əsərlər yaratdığını diqqətə çatdırıb. Onun yaratdığı sənət nümunələrinin fəlsəfi mənalarından bəhs olunub.\nQeyd edək ki, 10-11 iyul tarixlərində sərgi çərçivəsində ailə proqramı da təşkil edilib. Milli Xalça Muzeyinin Kazanda “Xalça sənəti – mənaların təkamülü” sərgisi sentyabrın 5-dək ziyarətçilər üçün açıq olacaq.


Abbas Mirzə Şərifzadənin evini dağıtdılar - fotolar\nƏməkdaşımız bir neçə ay öncə sözügedən ünvandan reportaj hazırlayanda artıq qapıdakı lövhənin çıxarılmasının şahidi olmuşdu. Lakin məsələnin ictimailəşdirilməsi səbəbindən məmurlar söküntü prosesini ləngitmişdilər. Mirzəağa Əliyev, 115-də yerləşən evlə bağlı Elmlər Akademiyası və Mədəniyyət Nazirliyi tərəfindən araşdırma aparıldığı deyilirdi. Bildirilirdi ki, onların gəldikləri qərardan sonra bina barədə son qərar veriləcək. Sakinlərin dediyinə görə, bir neçə gün əvvəl evin qapısını da çıxarıb aparıbmışlar. Bu gün isə ildırım sürəti ilə başlanan söküntü işi qısa müddətdə başa çatdırılıb və ev yerləbir edilib.


Tariximizin şərəf günü\n20 Yanvar 2016 00:01\nBu gün Azərbaycan xalqı ən faciəli və şərəfli günlərindən birinin ildönümünü qeyd edir. 1990-cı ilin yanvarın 19-dan 20-nə keçən gecə can üstə olan sovet rejimi son gücünü toplayaraq günahsız, əliyalın əhali üzərinə hücuma keçdi. Öz ordusu bildiyi, daim “Qızıl Ordu” deyib öydüyü, əslində isə qana susamış imperiya xislətli Kreml 70 il gəzdirdiyi maskasını üzündən götürərək kim olduğunu Azərbaycan xalqına, eləcə də bütün dünyaya nümayiş etdirdi. 1988-ci ilin fevralından Qarabağa ərazi iddiaları irəli sürən Ermənistanın təcavüzkar hərəkətlərindən Bakının küçələrinə və meydanlarına çıxaraq buna öz qəti etirazını bildirən geniş xalq kütlələrinə qarşı sovet ordusunun döyüş hissələrinin yeridilməsi faciəyə gətirib çıxardı.\nSözsüz ki, 1990-cı ilin 20 yanvarında keçmiş sovet dövlətinin hərb maşınının Azərbaycan xalqına qarşı həyata keçirdiyi qətllər insanlığa qarşı törədilmiş ən ağır cinayətlərdən biri kimi bəşər tarixində qara səhifə olaraq qalacaq. Milli azadlığı, ölkəsinin ərazi bütövlüyü uğrunda mübarizəyə qalxmış dinc əhaliyə divan tutulması, yüzlərlə günahsız insanın qətlə yetirilməsi və yaralanması totalitar sovet rejiminin süqutu ərəfəsində onun cinayətkar mahiyyətini bütün dünyaya bir daha nümayiş etdirdi. İndi o gündən 26 il ötür. Düz 26 ildir ki, hər ilin bu günündə xalq axın-axın Şəhidlər Xiyabanına gedərək, həmin gün şəhid olan 131 qeyrətli Vətən oğlunun xatirəsini yad edir. Bəs, üstündən 26 il keçdikdən sonra həmin hadisələr necə görünür? Ötən 26 il ərzində bu faciəyə verilən hüquqi-siyasi qiyməti qənaətbəxş saymaq olarmı?\n“20 Yanvar hadisələri tariximizin qəhrəmanlıq salnaməsinin parlaq nümunəsidir”\nBu istiqamətdə suallarımızı cavablandıran Milli Elmlər Akademiyasının Tarix İnstitutunun direktoru, Milli Məclisin deputatı Yaqub Mahmudov 20 Yanvar hadisələrinin tariximizin qəhrəmanlıq salnaməsinin parlaq nümunəsi adlandırıb. O qeyd edib ki, həmin gün Azərbaycan xalqı özünün yenilməzliyini, müstəqillik uğrunda mübarizə əzminin sarsılmazlığını bütün dünyaya sübut edib.\nY.Mahmudov bildirib ki, 20 Yanvar faciəsində insanlar müstəqilliymiz uğrunda şəhid olublar. Onun sözlərinə görə, xalqımızın azadlıq uğrunda apardığı mücadilə öz nəticəsini verdi: “Bu hadisə sovet imperiyasının qaniçənliyini təsdiqləməklə yanaşı, həm də xalqımızın azadlıq əzminin sarsılmaz olduğunu sübuta yetirdi. Qanlı hadisəyə kəskin etiraz olaraq 1990-ci il yanvarın 21-də ulu öndər Heydər Əliyev Azərbaycanın Moskvadakı daimi nümayəndəliyinə gedərək, mətbuat konfransı keçirdi, hadisəyə siyasi qiymət verdi. Məhz həmin qətiyyətli mövqe respublikamızın informasiya blokadasına alındığı ağır günlərdə totalitar rejimə ağır və sarsıdıcı zərbə vurdu. O zaman nə Kreml rəhbərliyinə etiraz etmək, nə də 20 Yanvar hadisələrinə siyasi-hüquqi qiymət verilməsi üçün təşəbbüs göstərilməsinə ulu öndərdən başqa heç bir siyasətçinin cəsarəti və qüdrəti çata bilməzdi. Heydər Əliyev Azərbaycanda hakimiyyətə qayıtdıqdan sonra da, bu məsələni xüsusi diqqət mərkəzində saxladı. 1994-cü ildə ümummilli liderin təşəbbüsü ilə parlament 20 Yanvar hadisələrinə siyasi-hüquqi qiymət verdi. Bu gün ulu öndər Heydər Əliyevin qurduğu müstəqil ölkəmiz sürətlə inkişaf edir, yeni-yeni nailiyyətlər qazanır. Ona görə də, şəhidlərimizin ruhu şaddır”.\n“Şəhidlərin uğrunda can verdiyi Azərbaycan bu gün beynəlxalq münasibətlər sistemində söz sahibidir”\nTarix elmləri doktoru, professor, Bakı Dövlət Universitetinin “Mənbəşünaslıq, tarixşünaslıq və metodika” kafedrasının müdiri Anar İsgəndərov isə bildirib ki, 20 Yanvar faciəsi respublikada milli-azadlıq hərəkatına və demokratik proseslərə zərbə vursa da, müstəqillik uğrunda xalqımızın apardığı mübarizəni dayandıra bilmədi. Onun sözlərinə görə, əksinə, 20 Yanvar faciəsi xalqımızın istiqlaliyyət, milli-azadlıq və müstəqillik uğrunda apardığı hərəkata güclü təkan verdi və respublikada siyasi mübarizə yeni tarixi dövrə daxil oldu.\nA.İsgəndərov qeyd edib ki, Azərbaycanın istiqlalı uğrunda canlarını qurban verən şəhidlərimizin əbədi abidəsi hər bir azərbaycanlının ürəyində ucalır. Onun sözlərinə görə, xalqımızın ziyarət yerinə çevrilmiş Şəhidlər Xiyabanında yanan əbədi məşəl şəhidlərin ruhuna xalqımız tərəfindən olan ehtiram və dövlətimiz tərəfindən verilən qiymətdir: “Şəhidlərin uğrunda canlarını qurban verdiyi Azərbaycan dövləti bu gün beynəlxalq münasibətlər sistemində söz sahibidir. Özünün daxili və xarici siyasəti ilə böyük uğurlar qazanan Azərbaycan regionda və dünyada iqtisadi qüdrətinə, siyasi sabitliyinə görə xüsusi nüfuz sahibinə çevrilib. Vaxtilə “Yox millətimin imzası imzalar içində” deyə fəryad edib dünyasını dəyişən babalarımızın da ruhu şaddır. İndi dünyanın ən uca bayrağının dalğalandığı Azərbaycanın hər bir vətəndaşı “Var millətimin imzası imzalar içində!” sözünü qürurla deyə bilər”.


Separatçı Arutyunyanın Moskvaya çağırılmasında BİLİNMƏYƏN DETALLAR – Həm Bakı, Həm İrəvan… - HAQLI.AZ\nEv ARAŞDIRMA Separatçı Arutyunyanın Moskvaya çağırılmasında BİLİNMƏYƏN DETALLAR – Həm Bakı, Həm İrəvan…\n“Araik Arutyunyanın Moskvaya səfəri Azərbaycan ictimaiyyəti tərəfindən haqlı olaraq birmənalı qarşılanmamaqdadır. Üçtərəfli Bəyanatın Rusiya, Azərbaycan və Ermənistan tərəfindən imzalanmasından və Vladimir Putinin “Qarabağ beynəlxalq ictimaiyyət və beynəlxalq qanunlar tərəfindən Azərbaycanın tanınan sərhədləri daxilindədir, Qarabağ Azərbaycandır” fikirlərindən sonra yenə kimlərinsə suları bulandırmaq cəhdi elə həmin qüvvələr üçün baha başa gələ bilər”.\nKAİM.az-ın məlumatına görə, bu fikirləri Bakı Politoloqlar Klubunun sədri Zaur Məmmədov öz açıqlamasında bildirib.\nPolitoloq qeyd edib ki, postmüharibə dövründə sülhə qarant olan Rusiyanın güc strukturlarının müxtəlif nümayəndələrinin gah Ermənistan vasitəsilə Xankəndinə gələrək orada separatçılarla “naməlum” görüşlər keçirmələri, gah da Moskvada Xankəndidən gələn erməniləri qəbul etmələri Azərbaycanın nəticələr çıxarmasına səbəb ola bilər:\n“Azərbaycan tərəfindən beynəlxalq axtarışa verilən Araik Arutyunyan Moskva aeroportunda təyyarədən enərkən həbs olunmalı halda, onunla siyasi dialoqun aparılması beynəlxalq qanunların pozulması deməkdir. Separatçı Arutyunyanın Moskvaya dəvət edilməsi şimaldakı müəyyən dairələrin Xankəndidəki fiqurlardan 30 il ərzində olduğu kimi bundan sonra da həm Azərbaycana, həm də Ermənistana qarşı istifadə etmək niyyətlərindən xəbər verir.\nArutyunyanın Moskvaya səfəri belə bir məntiqli sualı ortaya qoyur. Azərbaycan torpaqlarında qanunsuz rejim yaradan və hələ də separatçılıqla məşğul olan Arutyunyanın Moskvaya dəvət edilməsini Bakı necə başa düşməlidir?\nSözsüz ki, Arutyunyanın Rusiyaya səfəri Dağlıq Qarabağda sülhməramlı missiya həyata keçirən bu ölkənin bu istiqamətdə fəaliyyətinə kölgə salır və Azərbaycanı adekvat addımlar atmağa sövq edir. Onsuz da son bir neçə həftə ərzində rus sülhməramlılarının bölgədəki fəaliyyəti ilə bağlı çoxlu suallar yaranmaqdadır”.\nZ.Məmmədov təəssüflə əlavə edib ki, bu ölkədəki bəzi dairələr qlobal geosiyasi konfiqurasiyanın dəyişdiyi bir vaxtda köhnə geosiyasi konsepsiyalara üstünlük verir və bununla da Rusiyanın əsl maraqlarına zərbə vururlar:\n“Azərbaycan hər zaman Rusiya ilə səmimi və dostluq münasibətlərin tərəfdarı olub. Təsadüfi deyil ki, son illər ərzində Azərbaycan və Rusiya arasındakı münasibətlər tarixdə ilk dəfə olaraq strateji müttəfiqlik səviyyəsinə qədər yüksəlmişdi. Bu, iki ölkə liderləri arasında olan yüksək səviyyəli münasibətlərin nəticəsi idi. Lakin, görünür, həmişə olduğu kimi, indi də bu münasibətlərə xələl gətirmək istəyən qüvvələr çoxdur və onlar əllərinə düşən fürsətlərdən istifadə edərək suları bulandırmaqda maraqlıdırlar”. (APA)\nƏvvəlki məqaləAprelin 26-dək ölkə ərazisində ictimai nəqliyyat işləməyəcək\nNövbəti məqalədəBritaniyanın millət vəkilləri Çinin uyğurlara qarşı soyqırım törətdiyini BƏYAN ETDİ


Pasiyentlərin sağlamlığına vurulan zərərin ödənilməsi üçün komissiya yaradılacaq - Yeni qanun layihəsi » Qanun-Namine.Info - Online Qazet\nDünya dini liderləri Bakı Bəyannaməsi qəbul edib\n4 hakimə töhmət verildi, 2-si haqda intizam icraatı başladı, 1-i isə… –MHŞ-dən sərt qərarlar\nMilli Məclisin növbəti plenar iclası keçiriləcək - Gündəlikdə 21 məsələ var\nVergi Məcəlləsinə təklif edən dəyişikliklər… –Deputatlar ilk oxunuşda qəbul etdi\nFED:"İqtisadiyyat üçün mənfi faiz dərəcələri uyğun deyil"\nBaş Nazirdən daha bir qərar:doktoranturalara qəbul qaydaları dəyişdi + Detallar\nİki vəzifəli şəxsə korrupsiyaya görə cinayət işi açıldı - RƏSMİ\nBoliviyada prezident səlahiyyətlərini Janin Anyes icra edəcək- Ordudan da dəstək aldı+FOTO\nŞəhid ailəsinin bank girovluğunda olan evi geri qaytarıldı- Mehriban Əliyevanın tapşırığı ilə\n2020-ci il dövlət büdcəsi qəbul edildi\nXətai rayonunun yeni icra başçısı bu şəxs oldu\nYasamala yeni icra başçısı təyin edildi\nPREZİDENT İKİ İCRA BAŞÇISINI ÇIXARDI –Yeni təyinat\nƏrdoğan ABŞ-a səfər edib –Trampla görüşdə nələr müzakirə olunacaq?\nAzərbaycanda şəxsin anlaqlı olub-olmamasını xüsusi komissiya müəyyən edəcək\nBüdcə daxilolmaları 22%-dən çox artıb\nTramp 2 milyon dollar cərimə edilib –Məhkəmə qərarı\nProfessor Həsənbala Sadıqov yazır:"Səfəvi-Osmanlı münasibətlərinə dair mənbələr məqsədli təhrif edilib"\nMSK-da iclas:daha bir partiya bələdiyyə seçkilərində iştirak edəcək\nAğdamda “Bayraq yürüşü” keçirilib –FOTO\n“WhatsApp”dan daha bir yenilik –Gizlilik parametrləri dəyişdirilib\nƏdliyyə Nazirliyi yeni xidmət yaradır\nBDU-nun müəllimi sabiq deputatı məhkəməyə verdi –Borc qalmaqalı\nMəhkəmələr arasında fikir ayrılığının aradan qaldırılması üçün qanunvericiliyə dəyişiklik edilir\nPolşa vətəndaşları ABŞ-a vizasız gedə biləcək- Noyabrın 11-dən\nFəlsəfə və elmlər doktoru diplomlarının forması təsdiqləndi –Hökumətdən qərar\nAzərbaycana qanunsuz yollarla pul köçürülməsini təşkil edən cinayətkar şəbəkə ifşa edildi- Baş Prokurorluq məlumat yaydı\nGələn ilin dövlət büdcəsi layihəsi Milli Məclisin plenar iclasına tövsiyyə olunub\n“Facebook” hər kəsə kredit istifadə etməyə imkan verəcək- Detallar\nMüsavatın mitinqlə bağlı müraciətinə rəsmi cavab verildi- Ünvan göstərildi\nQardaşından Araz Əlizadəyə cavab: “Dönüklüyü, xəyanəti bağışlamıram”\nBaş Nazir bir sıra qurumları birləşdirdi- Dəyişiklik\n“Tramp vergi sənədlərini təhqiqiata açıqlamalıdır” –Məhkəmə\nPasiyentlərin sağlamlığına vurulan zərərin ödənilməsi üçün komissiya yaradılacaq - Yeni qanun layihəsi\nAzərbaycanda pasiyentlərin sağlamlığına vurulan zərərin müəyyən edilməsi üzrə komissiya yaradılacaq.\nBu, yeni hazırlanan “Pasiyentin hüquqları haqqında” qanun layihəsində əksini tapıb.\nQanun layihəsinin 29-cu (Pasiyentin sağlamlığına vurulmuş zərərin ödənilməsi) maddəsində qeyd olunub ki, pasiyentə tibbi yardımın göstərilməsi zamanı sağlamlığına ziyan yetirildiyi hallarda zərərin ödənilməsi hüququ var.\nPasiyentin hüquqlarının pozulması nəticəsində sağlamlığına dəymiş zərər müəyyən edilmiş qaydada ödənilməlidir.\nPasiyentin sağlamlığına vurulmuş zərərə görə mülki hüquqi məsuliyyətin şərtləri və qaydaları, habelə kompensasiyaların ödənilməsi qaydaları qanunvericiliklə müəyyənləşdirilir.\nPasiyentlərə qarşı hüquqazidd olan və sağlamlığa zərər yetirmiş hərəkətlərin törədilməsi faktı Pasiyentlərin sağlamlığına vurulmuş zərərin müəyyən edilməsi üzrə komissiya tərəfindən və (və ya) məhkəmə qaydasında müəyyən edilə bilər.\nQanun layihəsinin 30-cu (Pasiyentlərin sağlamlığına vurulmuş zərərin müəyyən edilməsi üzrə komissiya) maddəsinə əsasən, pasiyent və ya onun nümayəndəsi sağlamlığa dəyən zərərin məbləğinin müəyyən edilməsi və ödənilməsi məqsədilə müvafiq icra hakimiyyəti orqanı yanında Pasiyentlərin sağlamlığına vurulmuş zərərin müəyyən edilməsi üzrə komissiyaya ərizə ilə müraciət edirlər. Ərizənin forması müvafiq icra hakimiyyəti tərəfindən təsdiq edilir. Ərizədə müraciət edən şəxsin adı, soyadı, atasının adı, şəxsiyyət vəsiqəsinin nömrəsi, yaşayış yeri, (əgər nümayəndə varsa onun adı, soyadı, atasının adı və ünvanı), tibb müəssisəsinin adı və ünvanı, şikayətin məzmunu, şəraiti izah edən sübutlar, müraciət edən şəxsin tələbləri (hüquqların pozulması və zərərin həcmi), ərizənin verildiyi vaxt və yer göstərilir, pasiyent və ya onun nümayəndəsi tərəfindən imzalanır. Ərizəyə pasiyent zəruri bildiyi sənədləri əlavə edə bilər.\nKomissiya 4 il müddətinə ali tibbi və hüquqi təhsilə malik 7 nəfərdən ibarət tərkibdə müvafiq icra hakimiyyəti orqanının qərarı ilə yaradılır. Komissiyanın azı iki üzvü bu sahədə ixtisaslaşmış qeyri-hökumət təşkilatlarının nümayəndəsi olmalıdır. Müvafiq icra hakimiyyəti orqanı Komissiyaya hərtərəfli yardım etməlidir.\n1. pasiyentin hüquqlarının pozulması faktını və sağlamlığa vurulmuş zərərin həcmini müəyyən edir,\n2. sağlamlığa vurulan zərərin ödənilməsi sahəsində yaranan mübahisəli məsələləri məhkəməyədək və ya məhkəmədən kənar həll edir,\n3. hüquqların pozulması ilə əlaqədar şikayət və müraciətlərin əsaslılığını yoxlayır,\n4. pasiyentlərə qarşı qanunazidd olan hərəkət törətmiş şəxslərin tibbi və əczaçılıq fəaliyyətinə görə verilmiş lisenziyasının dayandırılması və ya ləğv edilməsi haqqında vəsatət qaldırır,\n5. tibb və əczaçılıq işçilərinin hərəkətlərində cinayət tərkibli əməl mövcud olduqda materialları aidiyyəti üzrə göndərir,\n6. qanunazidd olan faktlar üzrə məhkəmə qarşısında iddia qaldırır,\n7. qanunvericiliklə müəyyən edilmiş digər səlahiyyətləri yerinə yetirir.\nPasiyentlərin sağlamlığına vurulmuş zərərin müəyyən edilməsi üzrə komissiyanın yaradılması və fəaliyyəti qaydaları müvafiq icra hakimiyyəti orqanı tərəfindən təsdiq olunmuş əsasnamə ilə müəyyənləşdirilir.\nKomissiyaya daxil olan ərizəyə 1 ay müddətində baxılmalı və qərar qəbul edilməlidir. Xüsusi araşdırma tələb etdiyi halda komissiyanın sədri bu müddəti daha 1 ay uzada bilər. Ərizəyə baxılarkən Komissiya müvafiq qərarlar qəbul edilməsi, tibb işçilərinə aid olan məsələlərin həlli məqsədilə lazım olan məlumatları və sənədləri tələb edə bilər.\nKomissiyanın qərarı tibb müəssisəsi və pasiyent, həmçinin zərərin ödənilməsinə hüququ olan digər şəxslər üçün məcburidir.\nKomissiya zərərin əmələ gəlməsində tibb müəssisəsinin və onun əməkdaşlarının təqsirinin olub-olmamasını, peşə fəaliyyəti zamanı yol verilmiş nöqsanları araşdırır, Azərbaycan Respublikasının qanunvericiliyinə, tibbi yardım standartlarına və diaqnostik-müalicə üzrə protokollara əməl edilməsi vəziyyətinə qiymət verir. Sağlamlığa zərər tibb müəssisəsinin və onun əməkdaşının təqsiri üzündən vurulubsa, onlar qanunvericilikdə nəzərdə tutulmuş qaydada məsuliyyət daşıyırlar.\nPasiyent və ya onun nümayəndəsi və (və ya) tibb müəssisəsi komissiyanın qərarı ilə razılaşmadıqda qərarın surətinin ona yazılı təqdim olunduğu gündən 30 gün ərzində məhkəməyə müraciət edə bilərlər.\nQanun layihəsi Milli Məclisdə müzakirəyə çıxarılacaq. Layihə bir neçə ildir, hazırlansa olsa da, müzakirəyə təqdim edilmirdi.\nXatırladaq ki, hazırda pasiyentin hüquqları 1997-ci ildə qəbul olunan “Əhalinin sağlamlığının qorunması haqqında” qanunla tənzimlənir.


VAN MORRISON / JOEY DEFRANCESCO: MƏNI CRAZY ALBOMUN ICMALINA SÜRÜKLƏYIRSƏN - XƏBƏRLƏR\nSən məni dəli edirsən\nYeddi ayda üçüncü albomunda Morrison, caz musiqiçisi Joey DeFrancesco ilə musiqi hazırlamaq sevincini özündə cəmləşdirən orijinallar və standartlar toplusunu hazırlayır.\nHesab saxlayanlar üçün, bəli, Sən məni dəli edirsən Van Morrison, 2017-ci ilin sentyabr ayından etibarən sərt şarjlı blues təqdim etdikdən sonra çıxardığı üçüncü albomdur Yumruqlarla gəzdirin . Dekabr ayında söndürdü Çox yönlü , caz istiqamətində hərəkət etdiyini təsbit edən standartlara əsaslanan xoş bir kolleksiya. Morrison-un yeni çıxışı 1960-cı illərin əfsanəsini caz orqanisti, bəstəkar və qrup lideri Joey DeFrancesco ilə birləşdirərək bu növü daha da dərindən araşdırır.\nMorrisonun 72 yaşında davam etdiyi sürətli temp lisenziyalaşdırma ilə ilham aldığı qədər çox əlaqəli ola bilər. Sən məni dəli edirsən Sony-nin törəmə şirkətlərində dünyanın hər yerində yayımlanan ilk Van Morrison albomudur (bir az gizlədilən bir həqiqət) Çox yönlü , ABŞ-da etiketlə daxili müqaviləsinin açılışını edən, lakin Caroline-ə başqa yerlərdə lisenziyalı olan). Beləliklə, bəlkə Morrison bir müqavilə bitmək üzrə idi. Ancaq bu o deməkdir ki, o, can atırdı bir dəstə gibberi qeyd edin , 1967-ci ildə etdiyi şəkildə Bang Records-dan ayrılıb edə bilər Astral həftələr Warner Bros. üçün beş on il sonra, heç bir yerə getmək üçün tələsik görünmür; mühakimə etməklə Yumruqlarla gəzdirin və Çox yönlü , əsasən uzun müddətdir Van qazilərindən ibarət bir heyət tərəfindən səsləndirilən tanış mahnıların iki ləzzətli albomu, olduğu yerdə xoşbəxtdir.\nSən məni dəli edirsən Morrison, Joey DeFrancesco'nun gitarist Dan Wilson, tenor saksafonçu Troy Roberts və təbilçi Michael Ode-nin çətin sürücülük ruhu-caz kombini üçün adi şübhəlilərini dəyişdirərək bu formulu düzəldir. Van’nın vokalist qızı Shana’nın qatıldığı kvintet, Blue Note və Prestige’in 20. əsrin ortalarında çiçəklənmə dövründə istifadə edilən hərəkətlər kimi bir neçə gündə albomu sökdü.\nKompakt bir diskə nə qədər musiqinin yerləşə biləcəyini sınayan albomlar hazırlamağa davamlı (və sevimli) fədakarlığı xaricində, Morrison heç vaxt müasir dünya ilə ünsiyyət yaratmır Sən məni dəli edirsən . O, geri dönmə deyil; bir ənənəni davam etdirir və bu səbəbdən də doğumundan əvvəl yaradılmış musiqi irsini genişləndirmək üçün karyerasını sərf etmiş 47 yaşlı DeFrancescoda qohumluq ruhu gördüyü üçün ola bilər. DeFrancesco, 1980-ci illərin sonlarında bir gənc olaraq Columbia Records-a imza atan və Miles Davis ilə birlikdə gəzən ən gənc musiqiçilərdən biri olan Wunderkind kimi başladı. Nəhayət, o, fərasətkar bir ənənəçi kimi bir yivə yerləşdi: Hard-bop qabaqcıl Horace Silver-a xərac yazardı, lakin 1999-cu ildə bir albomun adını vermək üçün kifayət qədər yumor hissi var idi. Salam və qapağında bir mafiya donu kimi poz verin.\nBu yanaşma, DeFrancesco'yu Morrison üçün ideal bir folqa halına gətirir. Hörmətli, lakin hörmətsiz olan orqanist, ikisinin əzbərdən tanıdığı melodiyalara yeni cavablar verir. Öz növbəsində, Morrison qrupdan ilham almış kimi görünür, vokalları Miss Otis Pişmanlığın tənbəl ifasında bir saksafonu təqlid etməsi üçün qrupu ilham alaraq oxuyur - son hissəsində qeydlərini uzadıb, sonra stakkato xırıltılarına çevrilir. xoşbəxtliklə Caz üçün kifayətdir. İkincisi, Morrison, Eddie Jones'un istifadə etdiyim şeylər və BB King 'in Everyday I have Blues kimi döyüş atları ilə yanaşı oturmaq üçün kataloqudan çıxardığı orijinal əsərlərdən biridir - bar üçün etibarlı izləyicilər olmuş melodiyalar. 50-ci illərdə hit olduqlarından bəri qruplar. Morrison və DeFrancesco, bu klassikləri yaşadıqları qədər icad etmirlər, qrupun hər biri canlı və diri hala gətirilir.\nAçıqdır Sən məni dəli edirsən , mahnılar mahiyyətcə musiqinin yaradılması üçün kanaldır. Morrison sözlərə məhəl qoymur; onun təfsirləri həmişə orijinalın ruhuna söykənir. Ancaq DeFrancesco kimi canlı və ləzzətli bir qrupla oynamaqdan açıqca həyəcanlanır, buna görə də səsini qrupun içərisində başqa bir səs-küylü alət kimi təqdim edir. Bu tamaşalarda bu albomu iki yaxın sələfindən fərqləndirən, hətta qohumluğu ilə fərqlənən bir hiss var. Yumruqlarla gəzdirin və Çox yönlü Van Morrison’un son günlərdəki musiqisinin indiki anla əlaqəli olduğunu vurğulayır. Karyerasının əvvəllərində həqiqətləri öz mahnı yazılarında axtardı. İndi o, sadəcə musiqi ifa etməkdə məna tapır - təbiətinə görə keçici, həm də bəzən üstün olan bir hərəkət.\nmarina və almazlar kök saldı\nalicia düymələri burada albom\nyeni leon padşahları\nbeyonce limonad albomunu dinləyin


9 Aprel 2020 19:57\nOPEC və qeyri-OPEC ölkələrinin nazirlərinin videokonfrans formatında keçirilən görüşündə Rusiya və Səudiyyə Ərəbistanı neft hasilatının azaldılması barədə razılığa gəlib.\nRusiya ilə Səudiyyə Ərəbistanı neft istehsalının azaldılmasını nəzərdə tutan yeni sövdələşməyə razılıq verib. "OPEC+" üzrə neft hasilatının sutkada 20 milyon barrelədək məhdudlaşdırılması gözlənilir.\nQeyd edək ki, bu həcmin gündəlik 4 milyon barelinin Səudiyyə Ərəbistanı, 2 milyon barrelədək hissəsinin Rusiya tərəfindən, qalan həcmin isə digər hasilatçılar tərəfindən qarşılanması nəzərdə tutulur.\nXatırladaq ki, icrası bu il martın 31-də başa çatan "Əməkdaşlıq Bəyannaməsi"nin uzadılması istiqamətində aparılan danışıqlar Rusiya və Səudiyyə Ərəbistanının razılığa gələ bilməməsi səbəbindən baş tutmamışdı. Koronavirus və artan tədarük fonunda isə "Brent" markalı xam neftin bir barrelinin qiyməti son 20 ilin minimumuna enərək 22 dollar olmuşdu.


Suxumidəki xəstəxanaya girmək qorxuludur " />\nSuxumidəki xəstəxanaya girmək qorxuludur\nAbxaziyadakı uşaq xəstəxanası ağır vəziyyətdədir. Sanki orada yarandığı vaxtdan -1970-ci ildən, hələ SSRİ zamanından bu tərəfə heç bir təmir olmayıb. Hərəkət edildiyi zaman tavanın suvağı insanların başına tökülür, palatalar və dəhliz bərbad vəziyyətdədir.\nXəstəxanada yeni tibbi avadanlıq yoxdur və alınması da yaxın zamanda gözlənilmir. Bununla yanaşı Abxaziyada bir neçə müasir avadanlıqla təchiz olunmuş xəstəxanalar da var. Ancaq uşaq xəstəxanasının təmiri barədə hələ heç kim danışmır.\nBirinci mərtəbə. Uşaq baxçasının həkiminin qəbul otağı.\nİkinci mərtəbəyə bu liftlə qalxmaq olar. Doğrudur, liftə daxil olarkən onun binanın zirzəmisinə düşməmək üçün gərək ehtiyyatlı olasan, çünki döşəmədə böyük dəlik var.\nƏgər bəxtiniz gətirib ikinci mərtəbəyə qalxa bildinizsə onda bilin ki, bu mərtəbədə laboratoriya yerləşir.\nBuradakı dolabda “təmiz sınaq şüşələri saxlanılmır.\nAşağıda isə laborotoriyanın hamamı yerləşir:\nBurada sınaq şüşələri yuyulur və dezinfeksiya edilir. Artıq şərhə ehiyac yoxdur. Çürümüş borular parçalarla bağlanıb ki, tibb personalının başına su damcılamasın.\nKöhnə və dezinfeksiyaya ehtiyacı olan avtoklav.\nÜçüncü mərtəbə. Pediatriya şöbəsi. Xəstəxananın demək olar ki, bütün dəhlizləri bu vəziyyətdədir. Tezliklı, damcılayan köhnə borulara görə bütün divar dağılacaq.\nBütün bunlara baxmayaraq dəhlizdə yeni kondisioner var.\nUşaq palataları. Daha çox triller filmlərinin çəkiliş meydançasına oxşayır.\nYataqlar köhnə və narahatdır. Bu yataqların birinə ana və uşaq ikisi rahat yerləşə bilmir. İkinci yataq isə yoxdur. Bir müasir yatağın qiyməti 15 min rubldır. ( təxmini 250 dollar). Bu xəstəxanaya ən az 200 yataq lazımdır. Çıxış yolu var- məsələn, iki xidməti avtomobildən imtina etməklə yataqları almaq olar.\nYaşca böyük uşaqların çimdirildiyi vanna otağı. İsti su yoxdur, suyu qızdırmaq lazım gəlir. Yeri gəlmişkən, vanna da yoxdur. Tualetdə də yuyunmaq üçün isə su yoxdur.\nBu mərtəbədə damanboruları parçalar yerinə montaj köpüyü ilə yamayıblar.\nValideyinlərdən hansısa dəhlizdə səyyar mətbəx düzəldib, axı, uşağa yemək qızdırmaq lazımdır. Mətbəx isə yoxdur.\nYuxarı qalxırıq. Burda da eyni vəziyyətdir.\nÜmumilikdə bütün otaqlarda belədir. Yeri gəlmişkən, bu mərtəbədə “normal şəraitli hesab edilən iki palata var. Bu palatalar yeni doğulmuş körpələr üçün nəzərdə tutulub. Onlardan biri :\nBu, xəstəxanada olan yeganə küvəzdir.\nBu, “normal şəraitli palatanın hamamı elə otağın içindədir. Qeyd edək ki, bu palata yeni doğulan körpələr üçündür.\nPəncərələr köhnədir, qışda daima kəskin soyuq daxil olur, ancaq pəncərədən görünən mənzərə çox qəşəngdir.\nDivarda ümidverici elan :\nBu yerdə mübahisə etmək olar. Valideyinlər deyir ki, onlar dərmanları özləri almalı olur, çünki xəstəxanada dərman çatışmır. Xəstəxanada heç bir tibbi avadanlıq olmadığı üçün çəkmək mümkün olmadı.\nLakin divarda fövqaladə hallarda evakuasiya qaydalarının izahı əks olunmuş müasir stend var.\nBu xəstəxanada evakuasiyanı elə günü-bu gün başlamaq lazımdır.\nErmənistanın yeni hökumətinin tərkibi açıqlanıb\nFando, Lis və başqaları – Cənubi Osetiya teatrı qastrollarda


Daşkəsəndəki film kimi qətlin TƏFƏRRÜATI\n08:37 29 Sentyabr 2015\nOğul Əsgərov döyüldükdən bir gün sonra atası niyə bıçaqlanaraq öldürülüb?\nHadisə baş verən gün Ramayıl Əsgərov rayondakı avtovağzalda yerləşən dostunun çayxanasına gedib. Çayxanadan onu Tariyel adlı şəxs çölə çağırıb. Çöldə isə daha 2 şəxsin olduğunu görən R.Əsgərov geri qayıtmağa cəhd edib. Amma onun qolundan yapışan Tariyel və tanışları zorla sarımtıl rəngli "VAZ-21015" markalı avtomobilə oturdublar. Maşın sürətlə çayxanadan Rudnik qəsəbəsinə tərəf hərəkət etməyə başlayıb. Həmin vaxt maşında R.Əsgərova yumruq zərbələri endirməklə döyüblər. Qəsəbənin ərazisində maşın hərəkətdə olarkən R.Əsgərov qapını açaraq özünü yerə atıb. Onu aparanlar öldüyünü düşünüb orada qoyub qaçıblar. Bir qədər sonra özünə gələn R.Əsgərov bacısının həyat yoldaşı Firudinə zəng edərək başına gələnləri danışıb. R.Əsgərovun kürəkəni onun atası Rəfayel Əsgərovla birgə həmin yerə gediblər. Qan içində olan R.Əsgərovu Daşkəsən Rayon Xəstəxanasına aparıblar. Orada Rəmayıl Əsgərov yaxınlarına bildirib ki, onu çayxanadan aparanlardan biri 2 il əvvəl mübahisəsi olmuş Tariyel, digəri isə cinayət aləmində "keçəl Bəxtiyar" kimi tanınan Bəxtiyar Məmmədov olub. R.Əsgərov üçüncü şəxsi üzdən tanıdığını və adını bilmədiyini deyib. Sonradan həmin şəxsin 27 yaşlı Elmir Məmmədov olduğu məlum olub.\nQaynağımız deyir ki, həmin vaxt xəstəxanaya dostunun "VAZ-2107" markalı maşınında "keçəl Bəxtiyar" gəlib və R.Əsgərovun yaxınlarını, qadınları nalayiq sözlərlə təhqir edərək təpik və yumruqla vurub. Xəstəxanada olan 3 polis əməkdaşı isə ona mane olmayıb. Az sonra əraziyə bir neçə maşınla gələn polis əməkdaşları onu rayon polis şöbəsinə apara biliblər. Xəstəxanaya aparılana qədər sağ olan R.Əsgərov orada kəskin qan itirmədən ölüb.\nQaynağımız bildirir ki, Əsgərovlara qarşı baş verən cinayətlərə qədər də rayon polis şöbəsinin rəisi Elsəvər Aslanov və rayon prokuroru Elman Süleymanov "keçəl Bəxtiyar"ın qanunsuzluqlarına göz yumublar. B.Məmmədovun bundan öncəki qanunsuz hərəkətlərinin rayon hüquq-mühafizə orqanları rəhbərlərinin "görməməsi" sonda ata ilə oğlunun bir gün fərqlə qanlarına qəltan edilməsi ilə sonuclanıb.\nHazırda faktla bağlı Daşkəsən Rayon Prokurorluğunda CM-in bir neçə maddəsi ilə cinayət işi başlanılıb. 32 yaşlı Bəxtiyar Məmmədov və 27 yaşlı Elmir Məmmədov istintaqa cəlb olunublar. T.Məmmədovun barəsində hansı addımların atıldığı bilinmir.\nXəbərin orijinal ünvanı: http://news.milli.az/crime/372003.html\nDaşkəsəndəki film qətlin TƏFƏRRÜATI


AĞ YOL -Elmar Məmmədyarov Parlamentlərarası İttifaqın prezidenti Qabriela Kuevas Barron ilə görüşdü\nElmar Məmmədyarov Parlamentlərarası İttifaqın prezidenti Qabriela Kuevas Barron ilə görüşdü\nGörüş zamanı tərəflər 2018-ci ilin dekabr ayında Bakıda keçiriləcək Gənc Parlamentarilərin V qlobal konfransının Azərbaycan ilə Parlamentlərarası İttifaq arasında əməkdaşlığın daha da inkişafına təkan verəcəyinə əminliklərini ifadə etdilər. Sözügedən tədbir çərçivəsində dünyanın 178 ölkəsindən gənc parlamentarilərin Azərbaycanda gedən inkişaf proseslərini daha yaxından tanımaq imkanı əldə edəcəkləri xüsusilə qeyd olundu.\nAgyol.Az xəbər verir ki, nazir E.Məmmədyarov, Parlamentlərarası İttifaqın prezidenti olmaqla yanaşı Meksikanın millət vəkili olan Qabriela Kuevas Barron ilə Azərbaycan Meksika ikitərəfli münasibətləri üzrə fikir mübadiləsi apardı. Münasibətlərin inkişafı üçün geniş potensialın mövcud olduğunu qeyd edən tərəflər qarşılıqlı yüksək səviyyəli səfər mübadiləsinin əməkdaşlıq əlaqələrinin daha da inkişafına təkan verəcəyini vurğuladı.\nGörüş zamanı eləcə də digər sahələrdə əməkdaşlıq məsələləri ilə bağlı fikir mübadiləsi aparıldı.\nYayım tarixi :25 Oktyabr 2018 21:12\nXəbərin linki : http://www.agyol.az/xeber.php?id=32154


Baxış: 6 680\n"Karantin tədbirləri yumşaldılandan sonra hamıya məlumdur və hamı bunu görürdü ki, mayın sonlarından başlayaraq davamlı olaraq artım müşahidə edilirdi. İyunun 21-ə qədər yoluxanların sayı da durmadan artırdı".\nBunu Milli.Az-a açıqlamasında Səhiyyə Nazirliyinin İctimai Səhiyyə və islahatlar Mərkəzinin şöbə müdiri Nabil Seyidov deyib.\nO bildirib ki, insanlar arasında baryerin yaradılması, yəni, insandan insana ötürülmə zəncirinin qırılması bu infeksiyanın nəzarətə götürülməsinin əsas yoludur:\n"Hamıya məlumdur ki, bu infeksiya insandan insana birbaşa olaraq ötürülür. Yəni, tənəffüs yollarından xaric olan virus tərkibli damlacıqlar digər insanların tənəffüs yollarına düşür. Bunun digər yoluxma yolu isə təmasdır. Bizim cəmiyyətdə koronavirus bu iki yolla yoluxur. Ona görə də insanlar arasında o baryerin yaradılması, yəni, insandan insana ötürülmə zəncirinin qırılması bu infeksiyanın nəzarətə götürülməsinin əsas yoludur. Başqa alternativ yolu yoxdur. Bu məqamda da həmişə iki növ tədbir həyata keçirilir. Ya karantin tədbiridir ki, bu, insanların toplaşmasına, bir-biri ilə sıx təmasa gəlməsinin qarşısını müəyyən dərəcədə alır. Bu da baxır karantinin sərtliyinə. İkinci yol isə odur ki, insanlar öz aralarında müvəqqəti bir baryer yaradır - maskaların taxılması və 2 metrdən az olmamaq şərti, fiziki məsafənin təmin edilməsi ilə, o cümlədən əllərin gigiyenası ilə. Amma təəssüflə qeyd etmək lazımdır ki, karantinin yumşaldılmasının əsas məqsədi iqtisadiyyatın dirçəlməsi, insanların sosial rifahının yaxşılaşdırılması olsa da, buna baxmayaraq, insanlar bütün o təlimatlara riayət etmədi. Hamımız bu qaydaları müəyyən dərəcədə pozmağa başladıq və nəticə etibarilə, yoluxma sayında artım müşahidə etdik. İnsanlar anlamalıdır ki, karantin vaxtı bu yoluxma baş vermirdi. Çünki insanlar evdə oturmuşdular. Amma karantin yığışdırılan kimi yenə də yoluxma başladı. Ona görə də, hamı çox ciddi məsuliyyət dərk etməlidir".\nŞöbə müdiri qeyd edib ki, ən azından ailə üzvlərimizi, yaxınlarımızı qorumaq üçün hamımız məsuliyyət daşımalıyıq:\n"Hamımız əmin olmalıyıq ki, bir-birimizi qoruyuruq. Həm ailə üzvlərimizi, həm ətrafımızda olan insanları. Çünki bir gəminin içindəyik, hamımız bir avtomobil mühərrikinin bir hissəsiyik. Bu mühərrikin bir elementi düzgün çalışmasa, bütün sistem duracaqdır və çalışmayacaqdır. Hər birimiz bu xalqın bir nümayəndəsiyik. Əgər birimiz bu qaydalara riayət etməsək infeksiyaya yoluxmuş bir şəxs bir həftənin içində 50 və daha da çox adamı yoluxdura bilər. Həmin o 50 adam isə öz növbəsində digər 50 adamı bir həftənin içində yoluxdura bilər. Bu görün qısa zamanda nə qədər artım deməkdir. Nəzərə alsaq ki, yoluxdurmadan bir neçə gün sonra məlum olur ki, adam (6-9 gün adətən çəkir bu dioqnozun təsdiqlənməsi, simptonların yaranması-red) həmin müddət ərzində insanlar bir-birlərini yoluxdururlar və burada ən qorxulusu odur ki, cəmiyyətimizdə yaşlı insanlar az deyil, müxtəlif xroniki xəstəliyi olanlar az deyil. Son statistika da göstərir ki, ölənlərin arasında ən böyük faiz məhz yaşı 65-dən yuxarı olanlardır və xroniki xəstəlikdən əziyyət çəkənlərdir. Ona görə hamımız məsuliyyət daşımalıyıq, ən azından ailə üzvlərimizi, yaxınlarımızı qorumaq üçün. Digər tərəfdən isə biz iqtisadiyyatımızın tam iflasa uğramamasına köməklik göstərmiş olarıq. Çünki yoluxma sayı stabilləşib, azalmağa doğru getdikdə əlbəttə ki, karantin tədbirlərinin yumşaldılması, iqtisadiyyatın dirçəldilməsi və nəticə etibarilə sosial rifahın yaxşılaşması baş verə bilər".\n10:54 3 706 Azərbaycanda koronavirusla bağlı sevindirici xəbər - RƏSMİ\n5 Avqust 23:15 3 517 Vasif İsmayıl: Çimərliklərin açılmasında əsas məqsəd D vitamini deyil\n5 Avqust 23:42 3 416 Dördüncü arvad olmamaq üçün ölkədən qaçdı - FOTO\n5 Avqust 22:39 2 930 Messi Kasilyasla vidalaşdı\n2 Avqust 18:25 42 599 Necati Şaşmazla illərdir küsülü olan qardaşı bütün faktları açıqladı: "Onları heç vaxt bağışlamayacağam" - FOTO\n5 Avqust 15:38 13 795 Bakıda 1 milyonluq qızılları oğurlanan qadının kimliyi bəlli oldu


AXCP fəalının atası: «9 gündür oğlumu görmürəm, bəlkə də işgəncə verirlər»\n2021, 02 Avqust, Bazar ertəsi, Bakı vaxtı 23:09\n«Hər gün Baş Mütəşəkkil Cinayətkarlıqla Mübarizə İdarəsinə oğlum üçün «peredaça» aparıram. Özünü görmək, səsini eşitmək imkanım olmayıb. Bilmirəm necədir, bəlkə işgəncə verilib. İki gün əvvəl hansı paltarda aparmışdılarsa, həmin paltarları qaytardılar. Xəstə anası, bacısı ağlaya-ağlaya həmin paltarlara baxır ki, bəlkə bir qan izi, cırıq olar».\nBunu AzadlıqRadiosuna artıq 9 gündür oğlu Fuad Əhmədlini görməyən, səsini belə eşitməyən ata Zəfər Əhmədov deyir.\nDEDİLƏR «GƏRƏK UŞAĞI TƏRBİYƏ EDƏNDƏ DÜŞÜNƏRDİNİZ»\nZəfər Əhmədov danışır ki, oğlu aprelin 28-də gecə saatlarında işdən evə gələrkən oğurlanıb:\n«Oğlum işdən gecə saat 1-in yarısı ofisin maşınında gəlib. Anası həyət qapısını açanda görüb ki, onu qapıda dayanan «10-TK-473» dövlət nömrə nişanlı «Nissan Sunny» markalı avtomobilə mindirib aparıblar. Gecə ikən 102-yə zəng elədim, Xətai polis idarəsinə getdim. Uzun axtarışlardan sonra, aprelin 29-u axşam bildim ki, oğlum Baş Mütəşəkkil Cinayətkarlıqla Mübarizə İdarəsindədir. Aprelin 30-u getdim idarəyə, Elman adlı mülkigeyimli bir nəfər mənə dedi ki, Fuada xırda xuliqanlıq və polisin qanuni tələbini yerinə yetirmədiyinə görə 25 sutka cəza verilib. Xırda xuliqanlığın nədən ibarət olduğunu, buna görə niyə məhz bu idarəyə gətirildiyini mənə demədi. Məhkəmənin qərarını istədim, onu da vermədilər. Həmin şəxs bircə onu dedi ki, «öz günahınızdır, bunu gərək uşağı tərbiyə edəndə düşünərdiniz».\nZəfər Əhmədov oğlu üçün vəkil tutduğunu, amma vəkilin də onunla görüşə buraxılmadığını deyir. O, düşünür ki, oğlu siyasi fəaliyyətinə görə saxlanıb.\nFuad Əhmədli AXCP Gənclər Komitəsinin üzvüdür. Partiyanın, Milli Şuranın mitinqlərində təşkilatçılıq fəaliyyəti ilə məşğul olub. Atanın dediyinə görə, baxmayaraq ki, oğlu son mitinqlərə də qatılıb, səhhətinə görə son zamanlar elə də fəallıq göstərə bilməyib.\n«ƏMƏLİYYATDAN TƏZƏCƏ ÇIXIB, İŞDƏN DƏ QOVULDU»\nFuad Əhmədli bir neçə dəfə cərrahi əməliyyat olunub. Zəfər Əhmədlinin dediyinə görə, sonuncu əməliyyat aprelin 9-da olub və oğlu hələ də ağrılardan əziyyət çəkirmiş. Bu azmış kimi, bu hadisə onun işdən çıxarılmasına səbəb olub. İndi ailənin evə yeganə qazanc gətirən oğlu həm də işsizdir.\nAXCP lideri Əli Kərimli də Fuad Əhmədlinin həbsini siyasi və sosial şəbəkələrdəki aktivliyi ilə bağlayır. Partiya rəhbəri öz «facebook» səhifəsində Fuadın səhhətinə görə hakimiyyətin məsuliyyət daşıdığını yazır:\n«AXCP Gənclər Komitəsinin fəalı Fuad Əhmədli artıq dördüncü gündür ki, «banditizm» idarəsi tərəfindən oğurlanıb. Haqqında formal da olsa, məhkəmə qərarı yoxdur. Tam qanunsuz, girov kimi saxlanılır. Vəkili ilə görüşünə belə imkan verilmir. Nədə ittiham olunduğu barədə heç ailə üzvlərinə də məlumat verilmir».\n«BƏLKƏ DƏ ZƏDƏSİ VAR DEYƏ...»\nAilənin vəkil tutduğu, amma Fuad Əhmədli ilə görüşə nail ola bilməyən Vüqar Məmmədov AzadlıqRadiosuna Fuadın işgəncəyə məruz qalması ehtimalından danışıb:\n«Baş Mütəşəkkil Cinayətkarlıqla Mübarizə İdarəsinə orden təqdim etsəm də, qəbul etmədilər. İki dəfə getmişəm, ancaq mühafizəçiləri görə bilmişəm, onlar da mənimlə kobud davranıblar. Uşağı rəsmən oğurlayıblar, mənə də deyirlər ki, vəkildən imtina edir. İmtina etsə belə, məni dərhal onunla görüşə buraxmalıdırlar, qoy sonra desin ki, məndən imtina edir, bu da onun haqqıdır. Amma məni yaxın buraxmadılar. Yəqin ki, ona nəsə zədə vurublar ki, görməyimi istəmirlər».\nVəkil Vüqar Məmmədov baş verənlərlə bağlı baş prokurora və ombudsmana şikayət edəcəyini deyir.\nFuad Əhmədlinin saxlanması ilə bağlı rəsmi orqanlar hələ ki, heç bir məlumat yaymayıblar. Daxili İşlər Nazirliyinin mətbuat xidməti AzadlıqRadiosunun bununla bağlı sualına yalnız «məsələni araşdırandan sonra mətbuata məlumat verəcəyik» deməklə kifayətləndi.\nPartiyanın məlumatına görə, ötən ilin sonundan – noyabrdan AXCP-nin 17 üzvü bu cür həbslərlə üz-üzə qalıb. Onlardan 11 nəfəri 20-30 sutka inzibati həbs cəzası alıb, 6 nəfərə cinayət işi açılıb.\nFərəc Kərimli: «Tapşırılan hökmü elan edin, oyun da bitsin»


» İMAN » MÜQƏDDƏS KİTABLAR » Quranın füsunkar kəlmələri insan sözü ola bilməz\n2. 097 dəfə oxunub , 3 şərh Çap et\nQuranın nazil olduğu dövrdə şeir ən geniş yayılmış ədəbi sənətlərdən biri idi. İnsanlar söhbət edəndə, dava-dalaş salanda az qala şeirlə danışırdı. Hər il şeir müsabiqələri keçirilir və qalib gələn şeirlər qızılla yazılıb Kəbənin divarından asılırdı. Qəbilələr hörmət-izzət sahibi şairlərin sözü ilə müharibə edər və ya sülh bağlayardılar. Və hər kəsin bildiyi kimi, Peyğəmbərimiz (s.ə.s) belə bir cəmiyyətdə doğulub böyüməsinə baxmayaraq, nə şeirlə, nə də nəsrlə məşğul olmuşdu. Digər tərəfdən, Quranın sirli və ecazkar ifadələri nə Onun (s.ə.s), nə də başqa bir insanın sözlərinə bənzəyirdi. Nə şeirə, nə də nəsrə oxşayırdı, amma özünəməxsus orijinallığı hər kəsi ovsunlayırdı. Bu səbəbdən insanları ondan uzaqlaşdırmaq istəyən müşriklərin böyükləri: “Bu nə şeirdir, nə kahin sözüdür, dəli sözlərinə də oxşamır. Ən yaxşısı elə “sehrdir, qulaqlarınızı tutun, yoxsa sizə zərər yetirər” söyləyərik”, – deyib ilahi kəlamı inkar edirdilər.\nMüsasir dövrün inkarçıları da İlahi kitabın əsrlərdir, zülmətləri dağıdıb qaranlıqları qovan bəyanlarına ulu babaları kimi hay-küylə qarşı çıxmalarına, dialektika, demaqogiya və təkzib üsullarına əl atmalarına baxmayaraq, acizlik və hiddət içində udqunub durmaqdan başqa heç bir şeyə nail olmamışlar. Zaman dəyişsə, əsrlər başqalaşsa da, mücadilə alovlansa da, sözlü hücumlar artsa da, Quran hələ də bəşəriyyəti öz füsunkarlığı ilə heyrətləndirməkdə davam edir.\nQurani-Kərimin Peyğəmbərimizin (s.ə.s) sözü olmadığını indi də başqa yöndən qiymətləndirək:\nBir nasir əsərini daha çox hiss və düşüncələrini topladığı vaxtlarda yazır, başına gələn kədərli hadisələrə, sevincli anlara az-çox toxunmamış keçmir. Yəni bir yazıçının ruh və qəlbində dərin izlər buraxmış hadisələrdən yan ötməklə nəsə qələmə alması asan məsələ deyil.\nAllah Rəsulu (s.ə.s) məşəqqət, əziyyətlər və mübarizələrlə dolu həyatında bir yandan müstəsna səhabə nəslini yetişdirir, digər tərəfdən də amansız müşrik və kafirlərlə mübarizə aparırdı. Ancaq Quranda nə Onun çəkdiyi iztirablarla, nə də həyat yoldaşının, uşaqlarının vəfatı ilə bağlı bir ayəyə rast gəlirik. Deməli, bu kitab Onun (s.a.s.) əsəri deyil. O, kamil bir vasitədir və Quranı necə nazil olubsa, o şəkildə təbliğ etmişdir.\n “Ənbiya” surəsi, 21/25; “Saffat” surəsi, 37/36; “Sad” surəsi, 38/4.\necazkar kəlmə quran\nElsad , 15/04/2014 tarixində, saat 04:04\nDəyərli bilgiləriniz üçün təşəkkür edirəm!\nNiyaz , 29/04/2014 tarixində, saat 08:04\nISA RUFET , 02/05/2014 tarixində, saat 09:05\nSalam Aleykum Bu melumata gore bu lahiyenin rehberlerine oz boyuk hormet ve tewekkurumu bildirirem.Bu lahiyeni esasende sual cavab bolmesini hazirladiginiz ucun ve bizim herbirimizin mariflenmesi ucun bizlerin suallarina cavab yazdiginiz ucun Allah sizden razi olsun.Bu lahiye rehberlerine ve burda olan her bir istifadeciye,cumle muselmanlara Salam ve Dualarimla.


Oktyabr, 2021 | Filmfond\nGürcüstanın paytaxtı Tbilisidə müasir Azərbaycan filmlərinin nümayişinə başlanılıb. “Qafqaz evi”ndə gənc rejissorlar Elvin Adıgözəl və Rüfət Həsənovun 2013-cü ildə çəkdikləri “Buqələmun” və rejissor Asif Rüstəmovun 2014-cü ildə çəkdiyi “Axınla aşağı” bədii filmləri ingilis dilində subtitrlərlə Tbilisi kinosevərlərinə təqdim olunub. Filmlərin Ətraflı\nToğrul Nərimanbəyovun nadir fotoşəkilləri Vilnüsdən Dövlət Film Fonduna daxil olub\nSSRİ və Azərbaycanın Xalq rəssamı, “İstiqlal” və “Şərəf” ordenli məşhur Azərbaycan rəssamı Toğrul Nərimanbəyovun həyat və yaradıcılığını özündə əks etdirən nadir fotoşəkillərin neqativləri Azərbaycan Dövlət Film Fonduna təhvil verilib. 20-dən artıq nadir neqativ Vilnüsdəki şəxsi arxivdən daxil olub. Bu materiallar Ətraflı\nTatar Kino Günləri çərçivəsində film nümayişi baş tutub\nOktyabrın 22-də Kino Evində Tatar Kino Günləri proqramı çərçivəsində, “Tatarkino”nun istehsalı olan “Molla” filminin baxışı baş tutdu. Aki.az xəbər verir ki, “Tatarkino”, Tatarıstanın Azərbaycanda nümayəndəliyi və Rusiya Mədəniyyət və İnformasiya Mərkəzinin nümayəndələrinin iştirakı ilə keçən tədbiri Mərkəzin mədəniyyət layihələri üzrə Ətraflı\n25 oktyabr 2021-ci ildə Böyük Vətən müharibəsi veteranı, Azərbaycan Sərhəd Qoşunlarının general-mayoru, “Şöhrət” ordenli Mustafa Nəsirovun anadan olmasının 100 ili tamam olur. Yubileylə əlaqədar Azərbaycan Dövlət Film Fonduna 35 mm-lik kinolentdə general-mayorun həyat və fəaliyyətilə bağlı arxiv materialları təhvil verilib. Ətraflı\nKollektiv sənət növü olan kinonun ərsəyə gəlməsində zəhməti olan kinematoqrafçılar arasında film direktorlarının əməyi böyükdür. Azərbaycan kinosunda 30-a yaxın filmdə işləyən, filmlərin hazırlıq işlərinin öhdəsindən bacarıqla gələn film direktorlarımızdan biri də əməkdar mədəniyyət işçisi Rimma Abdullayevadır. İstedad və bacarığı ilə Ətraflı


Düşmən nüfuz etmək istəyir! - DüŞMƏn nüfuzu\nDüşmən nüfuz etmək istəyir!\nNüvə məsələsi ilə bağlı bir nöqtə məni narahat etməkdədir. Biz İslam Respublikasının aşkar düşmənlərinin məqsədlərinə diqqətli olmalıyıq. Şübhə yoxdur ki, inqilabın əvvəlindən bu günə qədər onların düşmənçiliyi azalmayıb. Bəzi sahələrdə düşmənçilikləri cilovlansa da, bu o mənaya gəlmir ki, düşmənçilik azalıb. Etiqadımız budur ki, qəsbkar sionist rejimin və Amerika Birləşmiş Ştatlarının İran İslam Respublikası ilə düşmənçiliyi bu günə qədər azalmayıb. Hər birinin də öz dəlili var. Sionist rejim bir əsasla, Amerika başqa bir əsasla düşmənçilik edir. İnqilabın əvvəlindən tutduqları yolu gedirlər. Amma şərait dəyişib. Düşmənçilik formaları əvəz olub, bir qədər də inkişaf edib. Keçmişdə bir formada zərbə vururdular, bu gün başqa vasitələrlə düşmənçilik edirlər. Bunu nəzərdən qaçırmamalıyıq. Bu məsələ təkcə Xarici İşlər Nazirliyinin vəzifəsi deyil. İqtisadi qurumlarımız, mədəniyyət mərkəzlərimiz diqqətli olmalıdırlar ki, biz düşmən layihələrinə hədəfik. Siyasət, iqtisadiyyat, ticarət, mədəniyyət sahəsində çıxardığımız qərarlar düşmənin layihələrinə yardımçı olmamalıdır. Onların məqsədlərini sözlərindən, yazılarından, bəyanatlarından başa düşmək olur. Onların düşmənçiliyi əfsanə yox, həqiqətdir. Gözümüzün qarşısındadır. Bəyanatları fərqli ola bilər, mahiyyət isə eynidir. Sual yaranır ki, düşmən qarşısında nə etməliyik? Bu ayrıca bir mövzudur. Hələ ki, mövzumuz bu düşmənçiliyə diqqətdir. Əgər biz unutmasaq ki, qarşımızdakı səngərdən silahlar bizə tuşlanıb, bu şəraitə uyğun hərəkət edəcəyik. Şəraitə uyğun olaraq ya səngərdə sakit qalırıq, ya atəş açırıq, ya səngərdən çıxırıq. Bu sonrakı söhbətdir. Əsas məsələ odur ki, belə bir cəbhə ilə üzbəüz dayandığımızı unutmayaq. Sözlərim təkcə dövlət məsullarına aid deyil. Bütün xalq, xüsusi ilə inqilaba şövqlə xidmət edənlər diqqətli olmalıdır. Şübhəsiz ki, dövlət məsullarının vəzifəsi daha ağırdır.\nTəcili görüləsi iş budur ki, qətiyyətlə inqilabi mövqe tutmalıyıq. Utanıb-çəkinmək olmaz. İnqilabi mövqeyimizi, İmam Xomeyninin (r) prinsiplərini xəcalət çəkmədən bəyan etməliyik. Qorxmaq lazım deyil. Fəth surəsinin 7-ci ayəsində buyurulur ki, göylərin və yerin orduları Allaha məxsusdur, Allah məğlub edilməzdir və hikmət sahibidir.\nAyıq olaq. Onlar nüfuz etmək fikrindədir. Bu nüfuz müxtəlif istiqamətlərdə ola bilər. Ehtiyatlı olun. Bir də ayılarıq ki, məsələn xarici bir təşkilat mədəniyyətimizin bir hissəsini, tutaq ki, uşaq bağçalarını himayəyə götürüb bu sahəyə nəzarət edir. Bu prosesi yaxından müşahidə etdikdə təhlükənin miqyasını anlayırsan. Başa düşürsən ki, söhbət ciddi təxribatdan gedir. Müxtəlif sahələrdə, iqtisadiyyatda, mədəniyyətdə, siyasətdə bu proseslər baş verə bilər. Bütün qurumların xariclə rabitələrinə diqqət yetirilməlidir.1\nBəziləri sanki düşməndən utanır. Düşməni yox, xalqı nəzərə almaq lazımdır. Düşməndən yox, xalqdan qorxmaq lazımdır. Düşmən düşməndir, ona nə qədər güzəştə getsən, nə qədər geri çəkilsən irəli gələcək. Əgər düşmən qarşısında səddimiz möhkəm olmasa, o nüfuz edəcək. Düşmən bu istiqamətdə çalışır. Bütün ölkə ərazisində xalq bu nöqtəyə diqqətli olsun.2\nDüşmənin məntəqədəki əsas planlarından biri nüfuz etməkdir\nDüşmənin məntəqədəki planı iki əsas üzərində qurulub. Müxtəlif istiqamətlər olsa da, bu iki istiqamət əsasdır. Bunlardan biri ixtilaf yaratmaq, digəri nüfuz etməkdir.\nƏvvəlcə dövlətlər, sonra millət arasında ixtilaf yaratmaq fikrindədirlər. Dövlət arasında ixtilafdan da təhlükəlisi millətlər arasında ixtilaf yaradılmasıdır. Millətləri bir-birinə münasibətdə bədbin etmək, milli ədavət yaratmaq istəyirlər. Bir gün paniranizm, panərəbizm, bəzən pantürkizm kimi ixtilaflı söhbətlər edirlər. Sünni-şiə münasibətlərinin qızışdırılması da bu qəbildəndir. Təkfirçiliyi də bu sıradan saymaq olar. Bacardıqları şəkildə ixtilaf yaratmaq istəyirlər. Bu istiqamətlərdə çox ciddi çalışırlar.\nİxtilaf salmağın mütəxəssisi ingilislər olub. Onların dini ixtilaf yaratmaqda təcrübələri var. Amerikalılar ingilislərdən öyrənib. Bu gün bütün vücudları ilə çalışırlar. Gördüyünüz təkfirçi qruplaşmalar onların əl işidir. Biz illərlə öncə bu barədə danışmışıq. Bəziləri tərəddüdlə qarşılayırdı. Amma bu gün Amerika etiraf edir ki, İŞİD onun yaratdığı cərəyandır. Etiraf edirlər ki, Ən-Nüsrə cəbhəsini, təkfirçiliyi onlar yaradıblar. Bir qisim sadəlövh müsəlman da onlara aldanıb. Problem budur!\nİbrətamiz olan bir nöqtə var. Bəzən saf niyyətli insan bəsirəti olmadığından düşmən əlində vasitəyə çevrilir. Bu hadisə baş verdi. Suriya yaxşı bir misal olar. Tunisdə, Misirdə İslam şüarları altında zalım rejimlər devrildi. Amma amerikalılar, sionistlər dərhal müqavimət cəbhəsində olan dövlətlərə qarşı bu düsturdan faydalandı. Suriyada həmin ssenari üzərində işlədilər. Bir qrup sadə, bəsirətsiz müsəlman bu plana uydu. Suriyada vəziyyət bir həddə çatdı ki, 4-5 ildir bir ölkədə misilsiz böhran başlayıb, sonu da görünmür. Bu düşmənin planı idi. Sadəlövh müsəlmanlar bu plana aldandılar, düşmənin əlində vasitəyə çevrildilər. Belə hadisələr çox olub. Təkfirçi qrupları onlar yaratdılar. Qəddar, zalım qruplaşmalar onların əl işidir. Belə qruplar yaradıb İslam ümmətinin canına saldılar. Üstəlik bunu dini savaş kimi təqdim etdilər. Nəzərinizə çatdırıram ki, bu gün İraq, Suriya və başqa nöqtələrdə dini qarşıdurma adı verilən qarşıdurmaların heç biri dini deyil, siyasidir. Yəməndə müharibə dini yox, siyasi müharibədir. İftiradır ki, bu ölkədə şiə-sünni müharibəsi gedir. Səudiyyə Ərəbistanının mərmiləri altında Yəməndə həlak olan qadın və uşaqların bir çoxu şafei məzhəbindəndir. Bəziləri də zeydidirlər. Söhbət şiə və sünni qarşıdurması deyil, siyasi qarşıdurmadır.\nBu gün regionda ixtilaf üzərində gərgin vəziyyət yaradırlar. Bu ixtilafları aradan qaldırmağa çalışmaq lazımdır. Açıq və ümumi şəkildə bildiririk ki, biz məntəqənin bütün müsəlman dövlətlərinə dostluq üçün əl uzadırıq. Müsəlman dövlətlərlə heç bir problemimiz yoxdur. Əksər qonşularla dost-qardaş münasibətindəyik. Şimalda, cənubda, qərbdə, şərqdə olan ölkələrlə normal münasibətlərimiz var. Əlbəttə ki, müəyyən ixtilaflar da mövcuddur. Bəziləri inadkarlıq edir. Bizim tərəfimizdən dostluq əli uzadılıb. Xüsusi ilə millətlərlə dostluq münasibəti qurmaq əzmindəyik. Ölkəmizin bütün xalqlarla münasibəti dostluq münasibətidir. Təbii ki, etiqadımızın əsasları var. Etiqad əsasları qorunmalıdır. İmam Xomeyni (r) prinsiplərə bağlılıq gücü ilə inqilabı qələbəyə çatdırdı. Bu prinsiplərdən biri Fəth surəsinin 29-cu ayəsində buyurulan prinsipdir: “Kafirlərə qarşı sərt, öz aralarında mehribandırlar!” Bizim düşmənlə, imperializmlə dostluğumuz ola bilməz. Əksinə, müsəlman qardaşlarımızla düşmənçilik və ədavətdən uzağıq. Məqsədimiz dostluq və qardaşlıqdır. Çünki kafirlərlə sərt, öz aralarında mehriban olmaq prinsipinə etiqadlıyıq.\nBu böyük imamın bizə dərsidir. İslam Respublikasının aydın izlədiyi xətt də budur. Biz məzlumun dəstəklənməsində onun hansı dində olmasına baxmırıq. İmamın xətti bu idi. İmam Livanda şiə müqavimətinə necə münasibət göstərirdisə, Fələstində sünni müqavimətinə eyni münasibəti nümayiş etdirirdi. Arada heç bir fərq qoyulmurdu. Biz Livandakı qardaşlarımızı necə dəstəkləyiriksə, Qəzzədəki qardaşlarımıza da eləcə dəstək veririk. Livandakılar şiədir, Fələstindəkilər sünnidir. Amma biz fərq qoymuruq. Biz İslam kimliyinin, məzlumların, Fələstinin müdafiəsinə qalxmışıq. Bu gün regiondakı məsələlər arasında Fələstin məsələsi prioritet təşkil edir. Bu əsas mövzudur. Düşmənçilikdə də beləcə fərq qoymuruq. Dünya imperializminin əlaltısı olan şah Məhəmməd Rza Pəhləvi şiə idi. Amma İmam onunla da sünni Səddam Hüseynlə necə mübarizə aparırdısa eləcə mübarizə aparırdı. Əslində nə Məhəmməd Rza şiə idi, nə də Səddam sünni idi. Hər ikisi dinə biganə idi, zahirdə özlərini şiə və sünni kimi göstərirdilər. İmam onların ikisi ilə də eyni şəkildə mübarizə aparırdı. Çünki bizim prinsipimiz İslamdır. Əmirəlmöminin (ə) buyurduğu kimi, zalımla düşmən, məzlumla dost ol.1 Bu İslamın göstərişidir, bu bizim yolumuzdur, bu bizim xəttimizdir. İslam dünyasında ixtilafları gücləndirmək qadağandır. Biz bəzi şiə qrupların ixtilafı gücləndirməsinə müxalifik. Açıq şəkildə bildirmişik ki, sünnə əhlinin müqəddəsliklərini təhqir etmək olmaz. Bir qrup şiələr tərəfindən, digər qrup sünnilər tərəfindən məzhəb ixtilafı yaradır, ixtilafı qızışdırır. Çoxlarının da niyyəti dinə xidmətdir. Amma bəsirətləri yoxdur. Bəsirət lazımdır ki, düşmənin planını görəsən. Düşmənin birinci planı ixtilaf yaratmaqdır.\nİkinci plan nüfuz etməkdir. On illər təsiri davam edəcək bir nüfuz ardıncadırlar. İslam ölkələrinə, region ölkələrinə nüfuz etməyə çalışırlar. Amerikanın bir zamankı iqtidarından əsər-əlamət qalmayıb. Onlar keçmiş iqtidarlqrını qaytarmaq istəyir. Bizim ölkədə də belə bir məqsəd izləyir. Nüvə müzakirələrində də məqsədi nüfuz etməkdir. Bu müzakirələrin aqibəti nə bizdə, nə Amerikada məlumdur. Bizdə də, Amerikada da davamlı olub-olmayacağı məlum deyil. Onlar bu müzakirələr vasitəsi ilə ölkəmizə nüfuz etmək istəyirdilər. Biz bu yolu bağladıq və bu vəziyyət davam edəcək. Onların nə iqtisadi, nə siyasi nüfuzuna yol verərik. Mədəniyyət sahəsində nüfuzlarına imkan vermərik. Bütün gücümüzlə müqavimət göstərəcəyik və şükür olsun ki, gücümüz var.\nRegionda da eyni məqsədlə çalışıblar. Məntəqəyə nüfuz etmək istəyirlər, müxtəlif sahələrdə söz sahibi olmağa, məqsədlərini həyata keçirməyə can atırlar. Biz Allahın yardımı ilə bacardığımız qədər buna yol verməyəcəyik. Bizim region siyasətlərimiz Amerikanın region siyasətlərinə tam ziddir. Ölkələrin ərazi bütövlüyü bizim üçün möhtərəmdir. İraqın, Suriyanın ərazi bütövlüyünə ciddi əhəmiyyət veririk. Onlar isə bu ölkələri parçalamağa çalışır. Öncədən xəbərdarlıq etmişəm ki, amerikalılar İraqı parçalamaq üçün çalışır. Bəziləri bunu təəccüblə qarşılayırdı. Son zamanlar Amerika açıq etiraf edir ki, İraqı, Suriyanı parçalamaq niyyətindədir. Kiçik dövlətlər yaradıb həmin dövlətlərə hakim olmaq istəyirlər. Allahın yardımı ilə buna yol verilməyəcək. Biz regionda müqavimət hərəkatını dəstəkləyirik. İslam ümmətinin tarixində dəyərli fəsillərdən olan Fələstin Müqavimətini himayə edirik.\nİsraillə mübarizə aparan, sionist rejimə qarşı olan, müqavimət hərəkatını qəbul edən hər bir tərəfi himayə edirik. Necə bacarırıqsa dəstək veririk. Sionist rejimə qarşı çıxan hər kəsə dəstəyik.\nMüqavimət hərəkatını himayə edirik. Ölkələrin ərazi bütövlüyünü dəstəkləyirik. Amerikanın təfriqəçi siyasətinə qarşı çıxanlara dəstək veririk. Təfriqə yaradan bütün qüvvələrə qarşıyıq. Biz təbliğat mərkəzi Londonda olan şiəliyi qəbul etmirik. O şiəlik imamların təbliğ etdiyi şiəlik deyil. Təfriqə salan, İslam düşmənlərinə yol açan şiəlik qəbul olunmur. Bu şiəlik şiəlik deyil, azğınlıqdır. Şiəlik həqiqi İslamın, Quranın məzhəridir, zühur səhnəsidir. Vəhdətə kömək edənlərə dəstəyik. Vəhdətə müxalif olanlara müxalifik. Bütün məzlumları himayə edirik. Biz Bəhreynə dəstək vermək ittihamlarından dolayı meydanı tərk etməyəcəyik. Heç bir müdaxilə etməmişik, amma dəstəkləyirik. Məzlum Bəhreyn, məzlum Yəmən xalqına görə üzülürük, onlara duaçıyıq. Əlimizdən gələn köməyi də əsirgəməyəcəyik. Bu gün Yəmən xalqı doğrudan da məzlumdur. Bir ölkəni öz imperialist mənafelərinə, çirkin siyasətlərinə xatir viran qoyurlar. Siyasi məqsədlərə başqa yollarla da çatmaq olar. Amma onlar ağılsızcasına mənafelərinə çatmaq fikrindədirlər. Yəmən hadisələri çox üzücüdür. İslam dünyasında baş verən bir çox hadisələr üzücüdür. Pakistanda, Əfqanıstanda baş verən hadisələr bizi qəmləndirir. İslam dünyası oyaqlıq, bəsirətlə bu dərdlərə çarə qılmalıdır.1


(Bu statusu xeyli vaxtdır yazmışam, sosial şəbəkədə paylaşmaq istədiyim zaman hörmət etdiyim bəzi insanların da bu iddaya düşdüyünü eşidib əl saxladım ki, elə bilərlər onları nəzərdə tuturam. Ancaq müxtəlif regionda, şəhərdə bu tendensiyanı müşahidə edəndən sonra yenidən əvvəlki qeydlərimi paylaşmaq qərarına gəldim)\nAzərbaycan Respublikasının Prezidenti İlham Əliyevin rəhbərliyi ilə ölkəmizdə dövlət idarəetməsi təkmilləşdirilir, beynəlxalq tələblər səviyyəsində yeni modelə keçid prosesi başlanmışdır. Bu islahatların mahiyyətində şəffaflıq, obyektivlik və böyük tərəqqi var!\nYeni formalaşacaq parlamentdən də daha çox gözlənti idarəetmə sistemində aparılan islahatların fəal tərkib hissəsi olmasıdır.\nAncaq, elə adamlar öz namizədliklərini irəli sürməyə maraqlıdır, yaxud bu iddada olduqlarını eşidirik ki... təəssüf hissindən başqa söz demək asan deyil.. Karyeraları sona çatmış ahıl adamlar, özünü cəmiyyətdə təsdiq edə bilməyənlər, yaxud özün toparlayıb, bir neçə söz deyə bilən, təzə- təzə "yeriməyi öyrənən" gənclər...\nSöhbət hazırkı zamanın reallığında parlamentə o insanları seçməkdən gedir ki:\n- İlk növbədə vətənpərvər, umummilli maraqları, mənafei əsas hesab etmək keyfiyyətlərinə, mənəviyata, əxlaqa, xarakterə sahib şəxs olsun.\n- Ən azı hansısa bir sahənin kifayət qədər nəzəri, yaxud praktik bilicisi olsun ki, o sahəyə ehtiyac olanda ağllı mövqe ortaya qoya bilsin.\n- Cəmiyyətin inkişafını yuxarıya daşıyan liftə bənzər düzgün qərarların, qanunların qəbul edilməsində iştirak edə bilsin.\n- Əlbəttə, daha çox interaktiv, enerjili, lazım gələndə rəqabətəqabiliyyətli, Azərbaycanı layiqincə təmsil etmək bacarıqları ilə (ikt, xarici dil, mükəmməl ixtisas, intellekt, dünyagörüş və s.) fərqlənsin.\nHər kəsin özünü deputat kimi görə bilməsinin başlıca səbəblərindən biri də yaxın keçmişin reallıqlarıdır. Bu adı qazananların az vaxta nə qədər mülkə, "nüfuza", toxunulmazlığa sahib olmalarıdır...\nCəmiyyətin mənafelərinə xidmətdən uzaq, belə təsadüfi adamların "deputat" mandatını qazana bilməsi, "fəaliyyəti" dövründə yalnız özünə xidmət etməsi kimi bir tendensiyanın yaddaşlara hopmasının təsridir...\nAncaq, unutmamalıyıq ki, yalnız özünü düşünəndən birmənalı olaraq millət vəkili olmaz! Belələrinə etibar etmək olarmı?\nAydınlıq üçün çox sadə bir misal:\n- Heç vaxt sükan arxasında oturmamış elə bir adam tapmaq olarmı ki, ailə üzvlərini, övladlarını bir maşına yığıb desin ki, əyləşin maşına, sizi hansısa bir şəhərə aparmaq istəyirəm (bunu deyən ahıl insan olsun, ya da yeniyetmə gənc). Yəqin ki, az da olsa ağıllı bir adam bunu deməz və etməz. Seçilsə belə millətə, dövlətə heç bir fayda verə bilməyənlərin deputat olmaq istəyi, göstərilən misaldakı kimi maşını idarə etmək istəyənlərin səviyyəsindədir.\nYaxın günlərdə dəyər verdiyim, istedadlı iki gənc, müxtəlif vaxtlarda mənə müraciətlə məsləhətləşmək istədiklərini dedilər. Bildirdilər ki, onlar deputatlığa namizədliklərini vermək fikrindədirlər. Xoş münasibətimi bildirdim. Söhbət zamanı məlum oldu ki, onlar bu məsələyə sadəcə bir şəxsi maraq kimi yanaşırlar... Halbuki, müəyyən qabiliyyətə malik gənclərdir..\nƏziz vətəndaşlar! Dəyərli insanlar! Bu məsələdə hər kəs azaddır, sərbəstdir, onun seçmək və seçilmək hüququ var. Ancaq ümumi mənafeə aid olan məsələlərdə şəxsi maraq yolverilməzdir. Bzim millətimiz həmişə abır- həyanı gözləyib, mənəvi dəyərləri qiymətləndirib. Ona görə də "layiq deyilsən" kimi ifadələri üzə deməyə çətinlik çəkirik. Unutmayaq ki, seçki elə bir prosesdir ki, gizli səs vermədə bu ifadələr deyiləcək, hər kəs layiq olduğu qiyməti alacaqdır. Yəqin ki, belə ciddi məsələlərdə hər kəs öz yerini, bacarığını, əqidəsini bilsə daha yaxşıdır...\nBunlar səmimi düşüncələrim, anlamımdır! Əsla, kimisə aşağılayıcı bir mövqedən çox uzağam. Hamımızın bir Vətənimiz var. Onun inkişafı barədə düşünmək və bacardığımız nələrisə etmək VƏTƏNDAŞLIQ, həm də, bir İNSANLIQ, VİCDAN borcumuzdur, KİMLİYİMİZDİR!\nRespublika Prezidentinin idarəetmədə yeni yanaşma tərzi insanların bacarığının, inellektinin, bütövlükdə insan kapitalının üzə çıxması və inkişafı üçün geniş imkanlar yaradacaq. Bunlar isə öz növbəsində bütün sahədə sürətli inkişaf, tərəqqinin əsası olacaqdır.\nQeydlərimə müxtəlif münasibətlərin olmasına təbii baxıram. Ancaq, nə istəyirsən sualına həmişə tərəddütsüz cavabım var: Yalnız anlaşılmaq istəyirəm!


Rıfat Uslu Caddesi Cüt Yol olaraq Açıldı | RayHaber | RaillyNews\nƏSAS SƏHİFƏTÜRKİYƏAralıq dənizi bölgəsi33 MersinRıfat Uslu Caddesi Cüt Yol olaraq Açıldı\n14 / 10 / 2020 33 Mersin, Aralıq dənizi bölgəsi, GENEL, KARAYOLU, TÜRKİYƏ\nBöyükşəhər Bələdiyyəsi, Mersinin xroniki problemlərindən biri olan və zərər çəkən vətəndaşların Rıfat Uslu Prospektindəki yol problemini həll etdi. Böyükşəhər qrupları söz mövzusu prospektdə asfalt işlərini tamamladı və son zamanlarda küçəni trafikə açdı. Kuvayi Milliye, Gözne və Rıfat Uslu küçələrinin kəsişməsində illərdir yaşanan trafik problemi bununla sona çatdı.\nMersin Böyükşəhər Bələdiyyəsi Yol İnşaat Baxım və Onarım Müdirliyi qrupları çalışmalarının ardından Toroslar Məhəlləsi Akbelen Məhəlləsi, Milli Mücahit Rıfat Uslu Prospektində, kamulaştırma problemi səbəbiylə edilə bilmədiyi üçün vətəndaşlara zərər verən cüt yol olaraq açıldı.\n2 min 300 ton BSK istehsal edilmişdir\nBöyükşəhər qrupların küçədə apardıqları işdən əvvəl, üçüncü dairəvi yolda qərbdən şərqə gedən sürücülər alternativ yan küçələrdən yola davam edərək sözügedən ərazidə bloklandı. Yol inşaatı, baxım və təmir qruplarının işləri çərçivəsində, 350 metr uzunluğunda və 27 metr enində yol üçün 2 ton BSK istehsal edilmişdir. Bunun 300 tonu bağlayıcı, 1300 tonu aşınma şəklində tökülmüşdür. İşlərdə 1000 min ton əsas material istifadə edilmişdir.\nƏlavə olaraq, iki tərəfli səki istehsalı olan yolda 2 min kvadrat metr döşəmə düzəldilmişdir. 300 metrlik orta medianın hər iki istiqamətində cəmi 2 min 200 metr sərhəd hazırlandı.\nPrezident Seçer bu yaxınlarda Rıfat Uslu Prospektində müşahidələr etdi.\nMersin Böyükşəhər Bələdiyyə Başçısı Vahap Seçer, Toroslar'da Böyükşəhər Bələdiyyəsi tərəfindən cüt yol olaraq açılan Rıfat Uslu Caddesini ziyarət etdi. Məhəllə sakinləri Bələdiyyə Başçısı Seçerə istintaq zamanı gördükləri iş üçün təşəkkürlərini bildirdilər.\n"30 illik sınaq gözləyir bitdi"\n30 ildir küçənin inşasını gözlədiklərini söyləyən Yusuf Kılıç Məhəllə Muxtarı Muhammet Akça, gənclik illərindən bəri yolun inşa ediləcəyi barədə şayiələr olduğunu ifadə edərək, “Vətəndaşlarımızın 30 ildir açılmaq istədikləri bir yol idi. Prezidentimiz cənab Vahap Seçerin göstərişi ilə çox qısa müddətdə yol inşaat işlərinə başlanıldı. Sonda yaxşı bir iş oldu. 30 il sonunda bu iş Başkanımız Vahap Seçerə verildi. Ağrılı gözləmə bitdi. Ayrıca, MESKİ qrupları bu yaxınlarda qonşuluğumuzun qanayan yarası olan və yağış suyu problemi yaşadığımız 217-ci prospektimizdəki infrastrukturu yenilədilər. Mükəmməl bir iş gördülər. Vahap Prezidentimizə ürəkdən təşəkkür edirəm. Bu yolun açılması çiyinlərimizdəki bir dağ kimiydi. Prezidentimiz bu dağı qaldırdı ”dedi.\n"Qonşuluğumuza uyğun bir yolumuz var idi"\nAkbelen Məhəlləsi Muxtarı Seyhan Teyyar, aparılan işlərin bir çox məhəllənin trafiki rahatladığını ifadə edərək, “Böyükşəhər Bələdiyyə Başçıımıza təşəkkür edirik. Yaxşı bir işdi. Yolumuz genişləndi. Yolda keçidlər indi daha rahatdır. Əvvəllər bu, bizim üçün narahat idi. Yollarımız və səkilərimiz gözəl olduqda, insanlarımız onlara daha rahat çata bilər. Trafik baxımından baxdığımızda daha rahat bir nəqliyyatdır. Qonşuluğumuza uyğun bir yolumuz var idi. Yollarımız və səkilərimiz tikilir və yenilənir ”.\nAyvalık Girişi Çift Yolda Açıldı\nSalim Dervişoğlu Caddesi Duble Yolu\nMillət vəkili Uslu, Çorumun dəmiryolu üçün həsrətini sona çatdıracaq\nVanda Duble Yol İşləri\nAlanya'ya ikiqat yol olacaq\nKütahya-Gediz-Uşak Otoyolu Yol İnşaatı\nTəkərlər Tire-Belevi yolunun ikiqat yol kimi qurulmasını istəyirlər\nDəmir yoldan ikiqat yol


Hüquqi Təhlil və Araşdırmalar İctimai Birliyi “Qadın və uşaqlara insan hüquqları sahəsində təmənnasız hüquqi xidmətlərin göstərilməsi” layihəsini həyata keçirməkdədir. Layihə Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə həyata keçirilir.\nLayihənin əsas məqsədi qadın və uşaqların insan hüquqlarının təmin olunması istiqamətində hüquqi dəstəyin göstərilməsidir.\nPrezidentin sərəncamı ilə təqsdiq olunmuş Azərbaycan Respublikasında insan hüquq və azadlıqlarının müdafiəsinin səmərəliliyini artırmaq sahəsində Milli Fəaliyyət Proqramının 2-ci fəsli bütünlüklə əhalinin müxtəlif qruplarının hüquqlarının müdafiəsinə həsr edilmişdir. Qadın və uşaqlar İnsan hüquqlarının səmərəliliyinin artırılması üzrə Milli Fəaliyyət planında zəif qruplara aid edilən əhali kateqoriyası kimi göstərilmişdir. Bu layihə müddətində hüquqi dəstək təxminən 40-dək qadın və 60 nəfərədək uşaqlara (valideynlərə) göstəriləcəkdir.\nLayihənin sonunda əhəmiyyətli məqamlardan biri də odur ki, hüquq xidməti nəticəsində nəinki fərdi hüquq problemləri həll edilməyə çalışılacaq, eləcə də nəticələrin ümumiləşdirməsi yolu ilə uşaq və qadınların hüquqi problemlərini yaradan amillər təhlil olunacaq və hesabat şəklində ictimaiyyətə təqdim ediləcək.\nHüquqi Təhlil və Araşdırmalar İctimai Birliyi 2012-ci ilin avqust ayında təsis edilib və dövlət qeydiyyatına alınıb. Birliyin əsas missiyası “beyin mərkəzi” olaraq hüquq problemlərinin öyrənilməsi, araşdırılması və təhlili vasitəsilə ölkəmizdə hüquq islahatlarının həyata keçirilməsinə töhvə verməkdən ibarətdir.\n« ‘European charm of the orient’ is ready for the 1st European Games – COMMENT\nLifting sanctions against Iran will work for Azerbaijan »


Xəbərlərin siyahısı: Fevral 2020 illər » Səhifə 4 » YeniSumqayit.az - Sumqayıt xəbərləri, maraqlı xəbərlər, yeniliklər vs...\n42 saylı Sumqayıt 2-ci seçki dairəsindən deputatlığa namizəd Ceyran Həsənova seçicilərə müraciət edib. "Yenisumqayit.az" olaraq müraciəti təqdim edirik: Əziz seçicilərim! Mən sizlərdən biriyəm. Vətənə bir oğul qurban verdim. Mən öz şəxsi mənafeyim üçün deyil, qalan ömrümü bütün varlığımla sizlərə -\nSumqayıt Şəhər Polis İdarəsi əməkdaşlarının əldə edilmiş məlumat əsasında keçirdikləri əməliyyat-axtarış tədbirləri nəticəsində H.Z.Tağıyev qəsəbə sakini, əvvəllər də məhkum olunmuş A.Məmmədov saxlanılıb. Daxili İşlər Nazirliyinin Mətbuat Xidmətinin məlumatına görə, o\nDaxili İşlər Nazirliyinin Baş Dövlət Yol Polisi İdarəsi yol-patrul xidməti inspektoru (sıravi və kiçik rəis heyəti) vəzifəsində xidmət aparılması üçün hazırlıq kurslarına qəbul elan edir. Kurslarda ali və ya orta-ixtisas, yaxud tam orta təhsilli, sürücülük hüququna malik, aydın nitq qabiliyyəti\nYeni Azərbaycan Partiyasının 44 saylı Sumqayıt-Xızı seçki dairəsindən deputatlığa namizədi Müşfiq Məmmədli Sumqayıtda se çicilərlə görüşlərini davam etdirir. Növbəti belə görüşlər 5-ci, 18-ci, 20-ci, 21-ci, 26-cı məhəllələrdə və Kimyaçılar yaşayış massivində keçirilib. Deputatlığa namizəd Müşfiq\nXızı RPŞ əməkdaşları Yaşma qəsəbə sakini E.Sadıqovu saxlayıblar. Daxili İşlər Nazirliyinin Mətbuat Xidmətinin məlumatına görə, o Yeni Yaşma kəndi ərazisindən Sumqayıt şəhər sakini R.Sadıqova məxsus "Niva” markalı avtomobili qaçırmaqda və yanvarın 28-də Yaşma qəsəbəsi ərazisində Qobustan rayon\n11-15 may 2020-ci il tarixlərində ABŞ-ın Anahaym şəhərində Beynəlxalq Elm və Mühəndislik Sərgisi (İSEF – İnternational Science and Engineering Fair) keçiriləcək. Bu il müsabiqənin tarixində ilk dəfə olaraq münsiflər heyəti nin tərkibinə fizika və astronomiya kateqoriyası üzrə "Böyük Mükafat”\nMilli Məclisə seçkilərlə əlaqədar məcburi köçkün rayonlarının dairə seçki komissiyalarının tərkibində yeni seçki məntəqələri yaradılıb. Fins.az-ın verdiyi məlumata görə, 125 saylı Zəngilan-Qubadlı seçki dairəsinin tərkibində yeni 57 saylı (Abşeron rayonunda Stansiya-Sumqayıt ərazisində salınmış


Ölüm oyunu (ing. Game of Death, kantonca:死亡遊戲) - ABŞ rejissoru Robert Klauz tərəfindən çəkilən döyüş filmdir. İlk dəfə orijinal film 1973-cü ildə çəkilmişdir. Lakin həmin filmdən çox az materiallar qalmışdır. Bu səbəbdən rejissorlar filmi yenidən çəkmək qərarına gəldilər. İlk film əsasında 1978-ci ildə "Ölüm oyunu" filmi çəkilir. Ssenari isə orijinal ssenaridən tam fərqlidir. Taekvando üzrə qara kəmər sahibi Tai Çanq Kim filmdə Billi rolunda Brüs Lini canlandırır. Həmçinin, ilk filmin sonuncu materiallar və Əjdahanın qayıdışı filmindən kiçik səhnələr filmdə göstərilmişdir. Filmin çəkilməsi üçün filmə ən yaxşı kaskadyorlar dəvət edilmişdir.Mündəricat\nBandit qrupu məşhur aktyor Billi Loya təzyiq edirlər. Onlar Billiyə deyirlər ki, qazancın bir hissəsini ona verməlidirlər, əks halda onu öldürəcəklər. Billi isə buna əhəmiyyət vermir. Brüs Li bir neçə dəfə onlar tərəfində təzyiq olunur. Buna baxmayaraq fikrindən dönmür. Bir neçə müddət sonra film çəkilişi zamanı Billi Lo səhnədə qaçaraq tullanıb zərbə vurmalıdır. Lakin tullanan zaman banda qrupunun başçısının əlaltısı ona atəş açır və buradan qaçır. Hamı Billi Lonun öldüyünü zənn edir. Amma Billi Lo ölməmişdir. Qisas almaq üçün Billi müxtəlif cildlərə girir. Banda qrupunun ən yaxşı döyüşçülərindən biri Kris Milleri öldürdükdən sonra Banda onun ölmədiyindən xəbər tutur. Bu səbəbdən onu əldə etmək üçün sevdiyi qızı qaçırırlar. Billi məcbur olur ki, mafiyanın heyətləri ilə mübarizə aparsın. Sevdiyi qızı onların əlindən xilas edəndən sonra banda başçısına çatmaq istəyir. Ancaq bu elə də asan olmayacaqdır. Bunun üçün Billi üç otaqdan keçməlidir. Billi hər üç otaqdakı döyüşçünü öldürdükdən sonra Banda başçısının əlaltısını öldürür. Sonda Banda başçısı evin damı üzərində qaçan zaman aşağıya düşərək ölür.\nKərim Əbdülcabbar..........Hakim ("5-ci otaq gözətçisi")\nCeyms Tien....................Çarli Vonq\nDan İnosanto................Kaskual ("3-cü otaq gözətçisi")\nHan-Jae Ji......................"4-cü otaq gözətçisi"\nCeyms Tien..................."Hai Tienin dostu"\nÇieh Yuan..................."Hai Tienin dostu"\n1978-ci ildə "Ölüm oyunu" filmi;\nTai Çanq Kim................Billi Lo\nYuan Byao.......................Billi Lo\nKollin Kamp.................Ann Morris\nDin Cegger...................Həkim Land\nGiq Yanq.......................Cim Marşall\nRoy Çiao......................Henri Lo\nRobert Uoll....................Karl Miller\nHvanq İn-Şik......................"1-ci otaq gözətçisi"\nTaki Kimura......................"2-ci otaq gözətçisi"\nNora Miao......................"Hay Tienin bacısı"\nRobert Beker....................Brüs Linin tələbəsi\nCeki Çan..................Ryu Saeba\nBolo Yen.................. Yapon döyüşçü\nTarix: 20.02.2013 / 20:47 Müəllif: *_*M_O_N_I_K_A*_* Baxılıb: 308\tBölmə: Filimler


Paralel. - 2018.- 27 noyabr. - № 203. - S. 10.\nAzərbaycan multikulturalizmi bütün dünyada qəbul olunan ideologiyaya çevrilib\nMultikulturalizm və tolerantlıq bəşəriyyətdə sülhün və harmoniyanın bərqərar olmasına xidmət edir\nAzərbaycan multikulturalizminin bütün dünyada təbliği, təkcə multikultural dəyərlərin və tolerantlığın qorunub inkişaf etdirilməsinə deyil, həm də bəşəriyyətdə sülhün və harmoniyanın bərqərar olmasına xidmət edir. Diqqətçəkən haldır ki, bir çox dövlətlərdə fəaliyyət göstərən ali təhsil müəssisələri, qeyri-hökumət təşkilatlari(QHT) da Azərbaycanda mövcud olan multikulturalizm və tolerantlıq dəyərlərinə ciddi maraq göstərir və bu dəyərlərin təbliğində yaxından iştirak edirlər.\nBuna misal olaraq, Azərbaycan Dillər Universiteti (ADU), Yeni Azərbaycan Partiyası və Bakı Beynəlxalq Multikulturalizm Mərkəzinin (BBMM) birgə təşkilatçılığı ilə ümummilli lider Heydər Əliyevin anadan olmasının 95-ci ildönümünə həsr edilən "Heydər Əliyev: multikulturalizm və tolerantlıq ideologiyası" mövzusunda keçirilən beynəlxalq elmi konfransı göstərə bilərik. Konfransın mövzusunun bilavasitə ümummilli liderimizin multikulturalizm və tolerantlıq ideologiyasına həsr olunması da, səbəbsiz deyil. Bu məlum həqiqətdir ki, dinlər və millətlər arasında qarşılıqlı anlaşma, dostluq və qardaşlıq münasibətləri Azərbaycanda ta qədim zamanlardan mövcud olub və bu gün də davam edir. Lakin multikulturalizm və tolerantlıq dəyərlərinin dövlət siyasətinə çevrilməsinin banisi, məhz ulu öndərimiz Heydər Əliyevdir və bu siyasəti dövlətimizin başçısı İlham Əliyev uğurla davam və inkişaf etdirir. Dövlətimizin başçısı, Prezident İlham Əliyevin yaxından dəstəyinin nəticəsidir ki, bu gün Azərbaycan multikulturalizmi bütün dünyada qəbul olunan ideologiyaya çevrilib. Hazırda ölkəmizdə bu sahədə fəaliyyət göstərən bütün dövlət və qeyri-dövlət qurumlarının qarşısında duran əsas vəzifə bu ideologiyanın dünyada təbliği və təşviqidir. Almaniya Federativ Respublikasında baş tutun konfrans da belə tədbirlərdən biridir.\nAzərbaycan Dillər Universitetindən (ADU) verilən məlumatda qeyd olunur ki, bu konfransın ilk bölmələri Azərbaycan, Türkiyə, Rusiya, Çin, Ukrayna, Belarus , Gürcüstan, Almaniya, İtaliya, Serbiya universitetlərində təşkil olunub və çox böyük maraqla qarşılanıb. Növbəti "Azərbaycan və Almaniya multikulturalizmi" mövzusunda bölmə iclası isə Bakı Beynəlxalq Multikulturalizm Mərkəzinin (BBMM), ADU-nun, Auqsburq Universitetinin və Azərbaycanın Almaniya Federativ Respublikasındakı səfirliyinin təşkilatçılığı ilə Almaniyada baş tutub.\nBeynəlxalq konfransda çıxış edən Auqsburq Universitetinin professoru Klaus Volf Azərbaycan və Almaniya multikulturalizminin oxşar və fərqli xüsusiyyətlərindən danışıb. Belə tədbirlərin keçirilməsinin əhəmiyyətini qeyd edib.\nAzərbaycanın Almaniyadakı səfirliyinin müşaviri Marat Kəngərlinski azərbaycanlıların tarixən multikultural xalq olduğunu qeyd edərək, bildirib ki, hazırda multikulturalizm Azərbaycanda dövlət siyasətidir və ölkəmizdə tolerantlıq mühitinin bu səviyyəyə çatması Prezident İlham Əliyevin apardığı siyasətin, dinindən, dilindən və milli mənsubiyyətindən asılı olmayaraq hər bir vətəndaşımıza bərabər münasibətinin nəticəsidir.\nProfessor Əfqan Abdullayev isə çıxışında qeyd edib ki, Azərbaycan multikulturalizmi bu gün dünyada yüksək qiymətləndirilir və nümunə kimi göstərilir:"Dövlətimizin başçısının da qeyd etdiyi kimi, multikulturalizmin alternativi yoxdur, bu gün multikulturalizm müharibə və münaqişələrlə üzləşən dünyanı xilas edəcək yeganə yanaşmadır". Ə.Abdullayev vurğulayıb ki, Azərbaycanda tarixən multikultural həyat hökm sürür və Azərbaycanda multikulturalizm siyasətinin banisi ulu öndər Heydər Əliyevdir. Professor deyib: "Azərbaycan multikulturalizmin daha dərindən öyrənilməsi istiqamətində böyük işlər aparır, bu işlərdən biri də xalqımızın ümummilli lideri Heydər Əliyevin anadan olmasının 95-ci ildönümünə həsr edilmiş beynəlxalq konfransdır".\nBakı Beynəlxalq Multikulturalizm Mərkəzinin (BBMM) icraçı direktor əvəzi Rəvan Həsənov Azərbaycanı dünyada multikulturalizm mərkəzi kimi tanıtmaq və mövcud multikultural modelləri tədqiq və təşviq etmək istiqamətində BBMM-in gördüyü işlərdən danışaraq bildirib ki, Azərbaycan Prezidenti İlham Əliyevin multikulturalizm barədə fikirlərinin, göstərişlərinin həyata keçirilməsi onun 2016-cı ildə elan etdiyi "Multikulturalizm İli" başa çatdıqdan sonra da davam etdirilir.\nKonfransda Dini Qurumlarla İş üzrə Dövlət Komitəsi sədrinin müavini Gündüz İsmayılov "Azərbaycanda dini müxtəliflik", Mainz Universitetinin professoru Hendrix Busoten "Eposun müqayisəli tədqiqatı: türkologiya kontekstində", Qafqaz Müsəlmanları İdarəsi sədrinin müavini Fuad Nurullayev "Azərbaycanlılar və almanlar arasında münasibətlər multikulturalizm kontekstində", Bakıdakı Avropa Yəhudiləri Dini İcmasının rəhbəri Aleksandr Şarovski "Tolerantlıq və multikultural dəyərlər Azərbaycanda", Rus Provaslav Kilsəsinin Bakı Yeparxiyasının nümayəndəsi Elnur Əfəndiyev (Mifodi) "Rus orthados (Pravoslav) Yeparxiyası Azərbaycan multikulturalizminə nümunə kimi", Alban Udi Xristian Dini İcmasının sədri Robert Mobili "Alban-udi xristian icması Azərbaycanın multikultural şəraitində", Protestant İcmasının rəhbəri xanım Vera Nesterova "Lüteranlıq Azərbaycanda" və ADU-nun professoru Aynur Sabitova "Heydər Əliyevin mədəniyyətlərarası dialoqda rolu: Azərbaycan və dünyanın ədəbi müqayisəsi kontekstində" mövzularında məruzələrlə çıxış ediblər.\nQeyd etmək lazımdır ki, Azərbaycanda dövlət siyasətinin prioritet istiqamətlərindən olan multikulturalizm siyasəti, yüksək tolerantlıq mühiti, multikultural ənənə və dəyərlərin qorunub saxlanılması konfransda geniş müzakirə olunub. Qeyd edilib ki, ölkəmizin 40, dünyanın isə 20 nüfuzlu universitetində uğurla tədris olunan "Azərbaycan multikulturalizmi" fənninin ölkəmizdəki dinlər və milli etnik qruplar arasındakı dostuq və qardaşlıq münasibətlərini geniş auditoriyalara daşıması bəşəri humanizm ideyalarının yayılması baxımından çox önəmlidir. Məruzələrdə Azərbaycanın multikultural dəyərlərinin dünyada tanıdılması baxımından belə tədbirlərin əhəmiyyəti də xüsusi qeyd olunub.\nBelə tədbirlərdən biri də, bu yaxınlarda Beynəlxalq Mətbuat Mərkəzində gerçəkləşdirilib. Belə ki, noyabrın 22-də Beynəlxalq Mətbuat Mərkəzində "Multikulturalizm və vandalizm: düşüncə müxtəlifliyinə Avropadan baxışlar" mövzusunda beynəlxalq forum öz işinə başlayıb.\nTədbir Gənc Alim, Aspirant və Magistrlər Cəmiyyətinin (GAAMC) təşkilatçılığı, Azərbaycan Respublikasının Prezidenti yanında Gənclər Fondunun dəstəyi ilə həyata keçirilib.\nForumda çıxış edən Cəmiyyətin sədri İlqar Orucov tədbirin məqsəd və əhəmiyyətindən danışaraq bildirib ki, forumun məqsədi ölkəmizin dövlət siyasətinin ayrılmaz hissəsinə çevrilən multikulturalizmin Azərbaycan modelinin təbliği, Dağlıq Qarabağda ermənilər tərəfindən dağıdılan və saxtalaşdırılan tarixi-arxeoloji abidələr, Qarabağ tarixi haqqında həqiqətlərin Avropa ictimaiyyətinə çatdırılmasıdır. Eyni zamanda Avropa mediası ilə əməkdaşlığın qurulması və bu qitənin elmi gəncliyi vasitəsilə təbliğatın daha da genişləndirilməsidir.\nAzərbaycan Respublikası Prezidenti Administrasiyasının gənclər təşkilatları ilə iş sektorunun müdiri Vüsal Quliyev mövzu ilə bağlı ətraflı məlumat verib. O bildirib ki, Azərbaycan dünyada enerji resursları ilə zəngin dövlət olmaqla yanaşı, həm də tolerant və multikultural ölkə kimi tanınır. Əsrlər boyu bir çox fərqli sivilizasiyaların və mədəniyyətlərin qovuşuğunda yerləşməsi, ölkəmizdə multikulturalizmin yaranmasına və formalaşmasına səbəb olub. Azərbaycanda mövcud milli-mədəni müxtəliflik və etnik-dini dözümlülük mühiti, müxtəlif dinlərin, etnik qrupların nümayəndələrinin sülh, dostluq şəraitində yaşamaları ölkəmizi bənzərsiz məkana çevirib.\nO, qeyd edib ki, bu gün ölkəmizin ictimai-siyasi həyatında multikulturalizmə böyük önəm verilir. Ümummilli Liderin müdrikliyi nəticəsində multikulturalizm Azərbaycanda dövlət siyasəti elan olunub və bu kurs hazırda Prezident İlham Əliyev tərəfindən uğurla davam etdirilir. Ölkəmizdə əsrlər boyu formalaşan tolerantlığın, etnik-mədəni, dini müxtəlifliyin qorunmasını və inkişafını təmin etmək, Azərbaycanı dünyada multikulturalizm mərkəzi kimi tanıtmaq və mövcud multikultural modellərin tədqiq və təşviqi məqsədilə Prezident İlham Əliyev tərəfindən Bakı Beynəlxalq Multikulturalizm Mərkəzi yaradılıb. Multikulturalizmin Azərbaycan modelinin bütün dünyaya nümunə olduğunu deyən sektor müdiri vurğulayıb ki, Ermənistan-Azərbaycan münaqişəsinin həlli ilə bağlı beynəlxalq qurumların qəbul etdikləri qətnamələrə Ermənistan tərəfindən məhəl qoyulmur. O, Azərbaycanda səfərdə olan avropalı gənc alimlərə erməni vandalizmi ilə bağlı ciddi araşdırmalar aparmağı tövsiyə edib.\nForumda çıxış edən Milli Məclisin deputatı Qənirə Paşayeva Azərbaycan dövlətinin və xalqının multikulturalizmə və tolerantlığa verdiyi dəyərdən söz açıb. O, bildirib ki, xalqımız tarixən öz fəlsəfi görüşündə "dünya bizim evimizdir" prinsipini rəhbər tutub. Azərbaycanda əsrlər boyu etnik qrupların və müxtəlif dinlərin nümayəndələri sülh şəraitində yaşayıblar. Bu gün multikulturalizm Azərbaycanda dövlət səviyyəsində təbliğ olunur.\nMillət vəkili işğal olunmuş Azərbaycan torpaqlarında ermənilər tərəfindən məhv edilən tarixi, maddi, mənəvi dəyərlərimiz, azərbaycanlılara qarşı həyata keçirilən etnik təmizləmə siyasəti və erməni vandalizmi barədə məlumat verib.\nTədbirdə çıxış edən digər iştirakçılar da ölkəmizdəki mövcud tolerantlıq ənənələrindən danışaraq, multikulturalizmin ölkəmizdə dövlət siyasətinin tərkib hissəsi olduğunu diqqətə çatdırıblar.


Vacib məsələlər diqqətə çatdırılıb » Ismayilli-Xeberleri.info . Ismayıllı-Xəbərləri Qazetinin rəsmi saytı.\nİsmayıllı-Xəbərləri » 2017 aprel 18 » Vacib məsələlər diqqətə çatdırılıb\nVacib məsələlər diqqətə çatdırılıb\nAzərbaycan Respublikası Prezidenti Administrasiyasının məsul işçisi Rüfət Məmmədovun iştirakı ilə 11 aprel 2017-ci il tarixdə Qalacıq kəndində İsmayıllı Rayon İcra Hakimiyyəti başçısı Mirdaməd Sadıqov sakinlərlə səyyar görüş-qəbul keçirib.\nQəbulda ölkədə gedən inkişafdan, vətəndaşlara göstərilən diqqət və qayğıdan söz açılıb. Söhbət əsnasında kənd sakinləri üzləşdikləri bəzi sosial problemi dilə gətiriblər. Onlar çıxışlarında kənd yolunun asfaltlaşdırılmasının başa çatdırılmasını, kəndə təbii qazın çəkilməsini, Qalacıq çayı üzərindəki körpünün əsaslı təmir olunmasını, kənddə uşaq bağçası üçün bina tikilməsini, kəndin çaya tərəf olan hissəsində sel sularından qorunmaq üçün bəndin qurulmasını xahiş ediblər.\nÇəmənli kəndində məktəbin açılmasının vacib məsələ olması da diqqətə çatdırılıb.\nSakinlər tərəfindən edilən müraciətlərlə bağlı RİH başçısı aidiyyəti idarələrin rəhbərlərinə lazımi tapşırıqlar verib.